Bank of America priopćila da ruska ekonomija pokazuje znake oporavka - Russia Beyond Croatia\nBank of America priopćila da ruska ekonomija pokazuje znake oporavka\nProfit korporacija u Rusiji je od početka godine do sada prilično dobar. Vidimo stabilan rast prihoda poduzeća, što predstavlja glavni potencijalni stimulans za stabilizaciju i oporavak privrede u bliskoj budućnosti, navodi se u izvještaju vodećeg ekonomista predstavništva banke u Moskvi Vladimira Osakovskog.\nUsporavanje investicija se smanjuje, a prihod korporacija se povećava. Prema mišljenju Osakovskog, ovi bi čimbenici mogli predstavljati signal za početak prekretnice u ruskoj privredi.\n„Profit korporacija u Rusiji je od početka godine do sada prilično dobar. Vidimo stabilan rast prihoda korporacija, što predstavlja glavni potencijalni stimulans za stabilizaciju i oporavak (privrede) u bliskoj budućnosti”, rekao je ekonomist.\nOn je dodao da očekuje i pozitivnu dinamiku makroekonomskih pokazatelja. „Moguće je da ćemo vidjeti poboljšanje osnovnih makroekonomskih pokazatelja ove godine u usporedbi s prethodnom godinom, ali vjerojatno ćemo morati sačekati kada će povećanje dobiti poduzeća prijeći u rast investicija”, rekao je Osakovski.


Ambasador Britanije: Moguće da Srbija otvori poglavlja ove godine\nMoguće je da Srbija ove godine otvori prva poglavlja u pregovorima o priključenju Evropskoj uniji, izjavio je u intervjuu FoNetu ambasador Velike Britanije u Srbiji Denis Kif. On smatra da Beograd ima priliku da preuzme inicijativu, ostvari realan napredak i poruči članicama EU da je vreme za početak realne diskusije.\n"Ovo je za Srbiju godina izazova, ali i šansi. Prošle godine je bilo mnogo posla vezanog za reforme i pregovore sa Briselom", podsetio je Kif i napomenuo da smo sada u fazi primene tih reformi i da su izveštaji sa skrininga spremni, što je tehnički posao, ali važan.\nPrema njegovim rečima, Srbija ima šansu da preuzme inicijativu, ostvari realan napredak i kaže članicama EU: "Sada treba da počne realna diskusija". Kif, međutim, smatra da "sve zavisi od realnog napretka u ključnim oblastima, kao što su pravosuđe, vladavina prava, mediji i dijalog sa Prištinom".\nZa otvaranje Poglavlja 35, objasnio je Kif, potrebna je primena Briselskog sprazuma o normalizaciji odnosa između Prištine i Beograda.\n"Tokom prošle godine je bila pauza, ali je 9. februara održana nova runda dijaloga. Ostvaren je napredak, ali je potrebno još više. Mislim da je to moguće", ocenio je Kif.


U Trsteniku osnovano udruženje invalida - Internet portal Kruševac\nSredinom oktobra ove godine u Trsteniku je osnovano Udruženje “Centar za samostalni život osoba sa invaliditetom”. Cilj ove organizacije je promovisanje filozofije samostalnog života za osobe sa invaliditetom zasnovane na socijalnom principu, kao i ostvarivanje ljudskih prava osoba sa invaliditetom. Udruženje je obeležilo Međunarodni dan osoba sa invaliditetom i tom prilikom se prikazalo u javnosti sa svojim planovima i akcijama.\nUdruženje je sprovelo kreativnu radionicu iscrtavanja balona. Te balone su članovi delili građanima na ulici sa pisanim porukama. U organizaciji radionice učestvovalo je i udruženje “Centar u boji”. Akcija na ulicama Trstenika skrenula je pažnju šire javnosti na postojanje udruženja invalida čiji je najveći cilj da na teritoriji opštine Trstenik razvije uslugu personalne asistencije.\nOvo je deseto po redu osnovano udruženje invalida u Srbiji koje se bavi problemima samostalnog života invalida. Udruženje nema svoje prostorije za dalje aktivnosti i druženje svojih članova i na tome će dalje raditi.\n← Decembar u KCK\nOtvaranje izložbe i predavanje u Kući Simića →


HOROSKOP OTKRIVA: Koji znak je NAJBOLJI , a koji je rodjeni LIDER? – NE LOMI MI SRCE\nStatistički podaoci na globalnom nivou donose ne zanimljive uvide u ponašanje horoskopskih znakova. Tako se, na primer, ispostavilo da Ovnovi prednjače u broju saobraćajnih nesrećna, dok je među estradnim zvezdama najviše Lavova!\nEvo šta krije svaki od znakova:\nNajradije dolaze na posao pre početka radnog vremena da u tišini popiju kafu i detaljno isplaniraju radni dan. Razlog tome je jasan – ne podnose paniku i nervozu i kad ih neko požuruje ili prekida u radu. Nemaju visoko mišljenje o ljudima koji upotrebljavaju jeftine mirise, koji nose odeću od veštačkog materijala, ili žive u kućama čija arhitektura i unutrašnje uređenje odaju loš ukus.


Jesenji sajam cveća, meda, zimnice i vina okupio oko 80 izlagača - podunavlje.info\nJesenji sajam cveća, meda, zimnice i vina okupio oko 80 izlagača\nSMEDEREVO, 1. oktobar 2021 – Jesenji sajam cveća, meda, zimnice i vina, koji se održava pod pokroviteljstvom Grada Smedereva, otvoren je danas na Gradskom trgu i trajaće do 31. oktobra.\nOve godine su spojeni izlagači svih tih proizvoda, ima ih ukupno osamdesetak, a cilj je da se Smederevo predstavi kao grad u kome je tradicionalno, osim grožđa, vina i voća, u sve većoj meri zastupljena i proizvodnja cveća, meda i zimnice. Tako će, do kraja oktobra, Smederevo u centru grada ugostiti brojne renomirane cvećare, proizvođače meda, vinare, kao i vredne domaćice sa zimnicom, čulo se na svečanom otvaranju.\nZamenica gradonačelnika, Marija Marković Stavrić, otvarajući manifestaciju, pored ostalog je rekla da je ovo “još jedna karika u nizu svetkovanja i organizovanja jedne od najznačajnijih manifestacija ovog grada”.\n“U okviru Jesenjeg sajma cveća, meda, zimnice i vina iskazuju se i afirmišu osobenosti I aspekti funkcionisanja i života grada. Pored voćarskih i vinogradarskih proizvoda u obilju sadržaja posetioce sajma očekuju i proizvodi zimnice, delo vrednih ruku naših domaćica i brojnih udruženja žena, kao i slatki proizvodi naših medara. Ponosni smo na dobar odziv i na zadovoljstvo i entuzijazam izlagača koji učestvuju na ovom sajmu”, rekla je Marković Stavrić i dodala da će štandovi na Gradskom trgu i u Vinskom gradu, tokom trajanja sajma, biti mesta susretanja, što prema njenim rečima pokazuje da je Smederevo kao nekadašnja prestonica “vazda otvoreno”.\nNa kraju svečanosti otvaranja, posetioci su mogli da uživaju u pesmi i igri ansambla narodnih igara I pesama Smederevo koji su ovom prilikom prikazali igre iz Šumadije.\nU dve kuće u okolini Smedereva pronađena i zaplenjena droga\nIsključeni iz saobraćaja jer su vozili pod dejstvom narkotika\n18/01/2022, 11:01 am


TIMOCOM sa novim tržišnim nastupom i naprednim IT rešenjim\nNova IT rešenja za bolju vidljivost i umrežavanje transportnog lanca\n"Postali smo pioniri i saputnici kompanija koje žele sa TIMOCOM-om inteligentno, jednostavno i sigurno iskoristiti mogućnosti digitalizacije", kaže Gunnar Gburek.\nRazumeti digitalnu transformaciju kao novu rutinu\n„Virtualna rešenja su odavno postala pokretač za svet transporta“, rekao je portparol preduzeća TIMOCOM Gunar Gburek u duhu predstojećeg vodećeg sajma za mobilnost, transport i logistiku. Od osnivanja preduzeća, do kreiranja dostavnice mnogi koraci u logističkom procesnom lancu su danas digitalizovani. „Bavimo se sledećom fazom razvoja i postavljamo ciljeve za logističku svakodnevicu u budućnosti, kada digitalna transformacija neće više biti projekat, već nova rutina“, kaže Gburek.\nDobre dve decenije od pokretanja IT preduzeća iz Erkrata koje je postalo poznato po svojoj transportnoj berzi, TIMOCOM se sve više i više razvijao do sistema za digitalno upravljanje transportom i njegovo izvršavanje u drumskom prevozu tereta. „Želimo da utabamo put i da budemo vodič na tom putu svim preduzećima koja žele uz TIMOCOM da inteligentno, jednostavno i sigurno koriste mogućnosti digitalizacije“, objašnjava Gburek.\nMeđusobno povezivanje protoka podataka i protoka robe na novi način\nUz gotovo 750.000 međunarodnih ponuda tovarnog prostora i tovara dnevno i više od 100.000 kamiona koji se mogu pratiti, TIMOCOM ne nudi samo pristup najvećoj evropskog transportnoj berzi, već i prednosti umrežavanja u okviru jedinstvene logističke zajednice.\nPremijerno predstavljanje TIMOCOM-a neće imati samo inovativne logističke aplikacije i dodatno razvijena rešenja na IAA (hala 13/štand C29), pomoću kojih se realni i virtuelni svet na novi način mogu međusobno povezati kroz protoke podataka i robe. Čak i logotip firme i kompletan profil preduzeća biće prezentovani u Hanoveru prvi put za javnost u novom dizajnu.


MMF: Podrška reformama u Srbiji - Ekonomija - Dnevni list Danas\nPočetna » Ekonomija » MMF: Podrška reformama u Srbiji\nDelegacija Srbije koju predvodi guvernerka Narodne banke Srbije Jorgovanka Tabaković sastala se u Indoneziji sa izvršnim direktorom Međunarodnog monetarnog fonda Tao Žangom, koji je rekao da je namera te finansijske institucije da nastavi punu podršku ključnim reformama u Srbiji.\n1Piše: FoNet 12. oktobra 2018. 09.16\nKako je saopštila NBS, Tao Žang je pohvalio rezultate koje je Srbije ostvarila i ocenio i da je Srbija na pravi način iskoristila rast zone evra za širenje svojih trgovinskih odnosa. Tao Žang je naveo i da je Srbija istovremeno postigla i održala fiskalnu stabilnost i obezbedila kvalitetnu podršku ekonomskom rastu.\nTokom sastanka, koji je održan u okviru Godišnje skupštine MMF i Grupacije Svetske banke, sumirani su rezultati koji su ostvareni u prethodnom periodu, analizirana su aktuelna makroekonomska kretanja u Srbiji, kao i sprovođenje novog ekonomskog programa podržanog Instrumentom za koordinaciju politike.\nUčesnici sastanka saglasili su se da je politička stabilnost u Srbiji bila važan stub ukupne makroekonomske i finansijske stabilnosti zemlje, i stvaranja osnova njenog održivog rasta, piše u saopštenju.\nJorgovanka Tabakovic, mmf, narodna banka srbijeDžakarta\n12. oktobra 2018. u 10.30\nI MMF i Svetskoj banci je sada Srbija predvidljivija. Ono sto je najbitnije predvidljiva je u plasmanu svojih sre4dstava i da ce ista biti vracana. Odnos je vrlo jednostavan , kada ste likvidni obostrani obligacioni rizik je manji.


Xiaomi planira da otvori 2000 novih prodavnica | Gde Investirati\nXiaomi u nekoliko idućih godina želi značajno da poveća opseg poslovanja na globalnom tržištu pametnih telefona i drugih uređaja.\nU skladu s tim kompanija želi da poveća broj svojih prodavnica van Kine, tačnije u iduće tri godine kompanija bi mogla da otvori čak 2000 novih službenih prodavnica u celom svetu. Vest o otvaranju novih prodavnica stiže od Wanga Xianga putem intervjua koji je dao za televizijski poslovni kanal CNBC.\nNjegova izjava je u direktnoj suprotnosti s pređašnjom izjavom Xiaomijeva glavnog finansijskog direktora Lei Juna koji je izjavio kako njegova kompanija ima prebrz ritam rasta te kako bi se trebala više usmeriti prema održivosti poslovanja.\nMogući dolazak Xiaomijevih službenih prodavnica i u Evropu potencijalno bi mogao da reši dva najveća problema Xiaomijevih mobilnih uređaja, nedostatak službene korisničke podrške i nedostatak podrške za sve LTE frekvencije.\nPrevious Pomozimo malom Iliji Jeremiću (6) da pobedi maligni tumor pluća\nNext CBS i BBC postaju partneri\nMogući kolaps jednog od najvećih fondova na svetu\nBrevan Howard, koji je jedan od najvećih hedge fondova u svetu, priprema se za povlačenje velikih suma novca iz tog fonda, piše Business insider.


Na prelazu Vatin zaplenjeno 750 kilograma marihuane - eVršac\nPripadnici Ministarstva unutrašnjih poslova, u saradnji sa Upravom carine, pronašli su i zaplenili oko 750 kilograma marihuane i uhapsili I. L. (1987) iz Paraćina, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga.\nOsumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Pančevu, navodi se u saopštenju MUP-a Srbije.\nPotpredsednik vlade i ministar unutrašnjih poslova Nebojša Stefanović rekao je da su pripadnici policije tokom prethodne noći zaplenili 750 kilograma marihuane i time zadali još jednom značajan udarac organizovanom kriminalu i narko-dilerima u našoj zemlji, saopšteno je iz MUP-a Srbije.\n– Drago mi je da su pripadnici policije shvatili moju poruku da u borbi protiv trgovine narkoticima moraju biti oštri i bez obzira na sjajne rezultate koje postižu moraju ostati posvećeni ovoj borbi svakog dana. Hvala svim ljudima u policiji koji se bore protiv onih koji diluju drogu, jer time štite živote i naše dece i svih građana Srbije, istakao je ministar.\n– Verujem da će ova zaplena biti samo jedna od brojnih u ovoj godini kojom ćemo pokazati posvećenost Srbije u borbi protiv narko-trafikinga, naglasio je ministar Stefanović.\nKONKURS MUP: Prijavite se za vatrogasca


Posle smene rukovodstva: Policija od jutros u fabrici Zastava oružje : Nadlanu.com\nPosle smene rukovodstva: Policija od jutros u fabrici Zastava oružje\nObjavljeno 22. dec 2014. / 11:15:14\nZaposleni su rekli da su jutros oko šest sati zatekli pripadnike policije na nekoliko ulaza u fabrički krug, kao i ispred Upravne zgrade, a incidenata nije bilo.\nDirektor Rade Gromović, koga je u subotu Nadležni odbor razrešio, u telefonskoj izjavi rekao je da ne zna zbog čega je policija u fabrici i dodao da je izbor novog rukovodstva obavljen po zakonskoj proceduri.\nU Samostalnom sindikatu pretpostavljaju da je razlog ulaska policije postavljenje novoizabranog rukovodstva, a u sindikatu "Nezavisnost" pretpostavljaju da je policija tu zbog mogućih aktivnosti Samostalnog sindikata.\n"Jutros smo zatekli veliki broj pripadnika policije u fabrici iz nama nepoznatih razloga", rekao je predsednik Samostalnog sindikata Dragan Ilić u i dodao da u tom sindikatu mogu samo da pretpostavljaju da je razlog postavljenje novog direktora, čijem se izboru protive.\nIlić je naveo da Samostalni sindikat smatra da u ovom trenutku fabrici oružja nije potrebna promena rukovodstva jer bi, kako kaže, mogla da destabilizuje fabriku.\nProcedura izbora rukovodstva nije u skladu sa Uredbom vlade o izboru direktora u javnim preduzećima, kojom se definiše da je potrebna stručnost, radno iskustvo i poznavanje stranog jezika, što u slučaju fabrike oružja, kako kažu, nije uzeto u obzir.\nS druge strane, u sindikatu "Nezavisnost" podržavaju izbor novog rukovodstva, a ne znaju zašto je policija u fabrici.\n"Da li su ovde preventivno, ili zbog mogućih aktivnosti Samostalnog sindikata, nemamo saznanja", rekao je predsednik sindikata "Nezavisnost" Zoran Janković.\nOn je rekao da je novi direktor izabran na javnom konkursu, verovatno kao najkvalitetniji kandidat, kao i da sindikat "Nezavisnost" podržava odluku Nadzornog odbora.\nNadzorni odbor je u subotu 20. decembra za direktorka fabrike imenovao penzionisanog oficira Vojske Srbije Milojka Brzakovića.\nNa toj sednici, funkcije su razrešeni generalni direktor fabrike Rade Gromović, kao i izvršni direktor Zoran Vučković.


Ser Aleks progovorio o "fenu" - Sportske.net\nSer Aleks progovorio o "fenu"\nLegendarni trener Mančester junajteda, postao je poznat po svojim "vaspitnim" razgovorima sa igračima, sada je konačno progovorio tome.\nNezadovoljni Murinjo najavio istragu!Kuman se pojačava u Junajtedu!Znate li sa kim bi Grizman voleo da igra u istom timu?Murinjo ima igrača sa neverovatnom statistikom, hoće li ga koristiti više?U Premijer ligi ništa novo - Murinjo ljut na doktore\nJedan od najtrofejnijih stručnjaka u istoriji fudbala i svakako najtrofejniji u istoriji Mančester junajteda, ser Aleks Ferguson, bio je poznat po "kratkom fitilju" kada stvari pođu po zlu.\nO tome je u svojoj knjizi govorio i Vejn Runi, a kapiten Junajteda govorio da "ne postoji ništa gore od toga".\nZbog napetih "predavanja" punih naboja, ser Aleks je i dobio šaljivi nadimak "fen".\nČovek koji je za 27 godina na "Old Trafordu" osvojio 38 trofeja, priznao je da bi se takvi "izlivi besa" dogodili samo ako bi mu igrač odgovorio na pridike, kao i da se tako nešto desilo samo nekoliko puta.\n"Napravljen je mit od toga. To se dogodilo svega nekoliko puta za 27 godina i igrači će vam reći to.\nProblem je nastajao kada bi mi igrači odgovorili, tada bih krenuo na njih. To je bio moj problem", izjavio je Ferguson.\n"Džok Štajn mi je uvek govorio da sačekam do ponedeljka i tada pričam sa njima, ali sam mu uvek odgovarao da ne mogu da sačekam do ponedeljka. Tako da, subotom nakon utakmice, rekao bih im tačno šta mislim, jer smo trenirali na visokom nivou čitave nedelje i očekivao sam da dobijemo svaku utakmicu", nastavio je ser Aleks.\n"Uvek sam im govorio samo istinu i istina bi uvek upalila. Sutradan bi sve to ostavio po strani i bio spreman da opet pobeđujem. Nikada nisam vladao strahom. Navedite jedan tim Junajteda koji je igrao uplašen. Moj posao je bio da unesem pozitivan stav u tim, kako bi se oni izrazili, nikada ne bi odustajali i uživali u igranju za klub", rekao je bivši trener Mančestera.


Mađarska želi da predvodi "globalni savez" sa Amerikom - Svet - Dnevni list Danas\nPočetna » Svet » Mađarska želi da predvodi „globalni savez“ sa Amerikom\nPovodom susreta američkog predsednika sa Viktorom Orbanom\n0Piše: Miloš Mitrović 14. maja 2019. 18.22 Izmenjeno: 16. maja 2019. 04.03\n„Zaštita“ se, naravno, odnosi na mađarsku politiku nulte tolerancije izbeglica i migranata na njenoj teritoriji.\nLJudi, rekao je dalje Tramp u društvu Orbana i novinara, „imaju puno poštovanja za ovog premijera. Pogledajte ogromne probleme u Evropi, jer su ostali postupali drugačije nego premijer“. Nemački mediji ovo su protumačili kao „jedva prikrivenu aluziju“ na kancelarku Angelu Merkel. Mađarski, pak, mediji, Orbanovu posetu Vašingtonu uglavnom vide kao veliki uspeh premijera.\n„Sastanak između Trampa i Orbana smatra se dobrim znakom kojim je iskazano poštovanje najznačajnijeg saveznika Mađarske. Kako je na ovakvim sastancima manje reč o prilikama za osmehivanje i fotografisanje, a više o zajedničkim interesima dvojice partnera, može se reći da Mađarska može igrati svoju ulogu snažne članice NATO i uvažene članice evropske zajednice“, kaže za Danas Levente Šitki, urednik spoljnopolitičke rubrike u provladinom listu Mađar nemzet.\nNovinar Gabor Bodiš, pak, podseća na ne tako davnu istoriju američko-mađarskih odnosa. „Naravno, mediji u službi mađarskog premijera – 80 odsto svih izvora informacija – pišu o velikom prodoru mađarske diplomatije i samog premijera, koga je poslednji put primio američki predsednik Klinton još daleke, 1998. godine. Onda se desio 11. septembar 2001. i u mađarskom parlamentu oglasio ultradesničarski pisac Ištvan Čurka, rekavši da su Amerikanci to i zaslužili.\nI tadašnji premijer Orban uopšte se nije ogradio od Čurkine izjave. Od onda su vrata Bele kuće za Orbana bila zatvorena. Pre pobede na izborima u SAD 2016, mađarski premijer, neobično ishitreno, dao je podršku predsedničkom kandidatu Trampu. Zauzvrat je očekivao brz poziv iz Vašingtona i plaćao silne lobiste oko američkog predsednika. Ipak, trebalo je da čeka tri godine. A pre njega su gosti Bele kuće već bili svi iz Višegradske grupe“.\nPoznato je da sve zemlje Višegradske grupe, u koju osim Mađarske spadaju i Češka, Slovačka i Poljska, vode politiku „zaštite“ sličnu Orbanovoj. Bodiš ističe da u Vašington iz Mađarske ove nedelje nije bio pozvan samo Orban: „Interesantno je da su u Vašington istovremeno pozvana i dvojica opozicionara Peter Marki-Zaj i Zoltan Kes. Oni predvode krovnu formaciju Mađarska za sve – za sve svoje stanovnike – i obojica su na lokalnim izborima pobedili svoje protivnike iz redova vladajućeg Fidesa. Oni su gosti Stejt departmenta.\nI, za razliku od Orbana, ostaju ne jedan nego tri dana.\nOrbanov boravak u SAD organizovan je samo desetak dana uoči izbora za Evropski parlament. Prema poslednjim anketama s kraja aprila, vladajući desničarski Fides uživa astronomsku podršku građana od 57 odsto, dok je na dalekom drugom mestu takođe desničarski Jobik sa 10 odsto.\n„Fides i Viktor Orban su sasvim uspešni kada je reč o ekonomiji i životnom standardu ljudi što se odražava i na njihovu popularnost. Opozicionim partijama nedostaju ideje i rešenja i preokupirane su sopstvenim problemima. Ogromna većina Mađara podržava sadašnju vladu, a izveštaje međunarodnih medija o nedostatku slobode u zemlji smatra pristrasnim, kaže Šitki iz Mađar nemzeta. „To (nedostatak sloboda) definitivno nije slučaj“, dodaje on.\nBodiš, međutim, ističe da je reč o anketama pravljenim za izbore za Evropski parlament. „Ovde je izlaznost mnogo manja nego na parlamentarnim. Niska izlaznost, koji se ogleda i u rezultatima ovih anketa, daje još veću prednost Fidesu, jer su njegovi glasači disciplinovaniji i izlaze sigurno“, kaže naš sagovornik. On o slobodama u Mađarskoj očigledno misli drugačije: „Može se reći da je bar dve trećine mađarskog javnog mnjenja priklonjena desnici.\nOvo je posledica žestoke antimigrantske kampanje, koja traje od 2015. godine, i koja ostavlja duboke tragove na mađarskom društvu u obliku ksenofobije, antisemitizma, pa bogami i postfašizma. Ilustrativan je odgovor jednog taksi vozača, koji nam je objašnjavao zašto ima sve više i više turista u Budimpešti: ‘Jer ovde nema migranata.’ A ne zato što je pivo jeftino.“\nZbog svoje stroge antiimigrantske politike Orban se često u vladajućim krugovima u Americi doživljava kao uzor, što se odnosi i na izgradnju zida sa Meksikom, piše nemački Tagesšau.\n„Ponosni smo što se zajedno sa SAD borimo protiv ilegalne migracije i terorizma. I što štitimo hrišćanske zajednice kod kuće, i uopšte u celom svetu“, rekao je Orban u Beloj kući. Mađarski premijer je još rekao da tvrd stav prema migrantima, kakav on i Tramp imaju, može dovesti do stvaranja „globalnog saveza“ koji bi „koordinirali“ baš njih dvojica.\n„Savez je apsolutno dostižan. Za dvojicu lidera može se reći da su snažni i da sasvim uspešno vode svoje zemlje, uprkos izveštajima međunarodnih medija. Danas su potrebni oni koji imaju jasnu viziju i mogu stvarati saveze“, smatra urednik Mađar nemzeta. On zaključuje da i druge zemlje koje „pate od gubitka jasnog puta“ mogu slediti primer „saveza SAD-Mađarska“.\nFides napušta ENP\n„Naročito zbog skorašnjih izbora za Evropski parlament Trampov potez (prijem Orbana) izaziva sumnju kod velikih evropskih država. Gotovo je sigurno da se završava faza saradnje Orbanovog Fidesa i najveće grupe stranaka u EU, Evropske narodne partije. Po svemu sudeći mađarski premijer će, da bi izbegao poniženje da ga zbog nepoštovanja pravne države, medijskih sloboda i ljudskih prava, odstrane iz članstva narodnjaka, sam istupiti i verovatno se pridružiti ultradesničarskom savezu u nastanku, verovatno na čelu sa liderom italijanske Lige Mateom Salvinijem“, prognozira novinar Bodiš.\ndonald tramp, madjarska, sjedinjene americke drzave, viktor orbanBeograd\nOrban u poseti SAD 13. maja


U susret lepom vremenu važno je razmotriti vanjske aktivnosti kao što su planinarenje, ribolov, džoging ili kampovanje. U ovakve avanture ne možemo se otisnuti bez zaliha hrane i ostalih potrepština, premda nas veliki prtljag može ometati da se u potpunosti prepustimo uživanju u prirodi. Da bi umanjio količine hrane koja je potrebna …\nUprava za zaštitu bilja apeluje na poljoprivredne proizvođače, da prilikom primene sredstava za zaštitu bilja otrovnih za pčele prvo suzbiju korove u voćnjacima, jer upravo korovi koji su u fazi cvetanja mogu da budu posećeni od strane pčela i da pored toga što biljke koje tretiraju nisu u fazi cvetanja, …\nSrpska prehrambena industrija i ove godine predstaviće se na sajmu Prodekspo u Moskvi, gde će od 12. do 16. aprila, u organizaciji Privredne komore Srbije i Razvojne agencije Srbije, svoju ponudu i izvozni potencijal promovisati 11 domaćih kompanija. Na najvećoj izložbi prehrambene industrije u Rusiji i ZND, u okviru Nacionalnog …\nPoljoprivreda se svakodnevno suočava sa velikim izazovima – nepogodni vremenski uslovi, promene na tržištu, bolesti biljaka i životinja neprestano zahtevaju implementaciju inovativnih rešenja kako bi se ovi problemi prevazišli i postigla konkurentnost. Od 2020. godine pred farmerima je još jedan izazov – manjak radne snage izazvan pandemijom. Većina radnika nije mogla …\nPovodom Međunarodnog dana akcije za smanjenje otpada od hrane „Stop Food Waste Day“, koji se obeležava 28. aprila, UseAllFood (Zero Food Waste Household), uz podršku Programa Ujedinjenih nacija za razvoj u Srbiji (UNDP) i Švedske agencije za međunarodni razvoj i saradnju (SIDA), pokreće konkurs „Lovački ručak“. Organizatori pozivaju sve zainteresovane …\nDok cene osnovnih namirnica poput žitarica i biljnih ulja vrtoglavo rastu, pandemija je imala veliki negativan uticaj na domaću, ali i svetsku mesnu industriju. Prema poslednjem izveštaju Organizacije za hranu i poljoprivredu (FAO) Ujedinjenih nacija, tržište mesa u 2020. pretrpelo je pad cena, a najveći uticaj na to imala su ograničenja najvećih …\nOčekuje se viša cena maline – i dalje problem kvalitetni sadni materijal\nZaliha malina u hladnjačama nema mnogo zbog potražnje na svetskom tržištu, a cena je trenutno prilično visoka. Već ove godine proizvođačima bi u startu mogle biti ponuđene dobre otkupne cene, prenosi portal Agroklub. Malinarstvo u sklopu voćarstva u Zapadnoj Srbiji je, može se reći, najzastupljenija grana. Prošla godina je bila jedna …


Skoro polovina porodica sa decom ima manje prihode u toku pandemije\n05/11/2021 05/11/2021 Budi aktuelan by editor\nRezultati UNICEF-ovog istraživanja o uticaju pandemije COVID-19 na porodice sa decom u Srbiji, koji su predstavljeni juče, pokazuju da je negativan uticaj pandemije na prihode domaćinstva donekle ublažen ali i dalje je prisutan.\nIstraživanje je sproveo UNICEF, uz finansijsku podršku Američke agencije za međunarodni razvoj (USAID), sa ciljem merenja socio-ekonomskih efekata krize na domaćinstva s decom, na njihov pristup uslugama u oblasti zdravstva, obrazovanja i socijalne zaštite, kao i na roditeljstvo i mentalno zdravlje dece, njihovih roditelja ili staratelja.\nZamenica direktorke UNICEF-a u Srbiji, Josi Ečeveri Burkhart, izjavila je da su rezultati istraživanja predstavljeni 20 meseci od prvog registrovanog COVID pacijenta u Srbiji i da je pandemija od tada dovela do velikih promena u svakodnevnom životu ljudi. „Svaka kriza najviše utiče na najosetljivije grupe društva, a ekonomska deprivacija otežava obezbeđivanje osnovnih uslova za život, ishranu, higijenu, zdravstvenu zaštitu, socijalno blagostanje i obrazovanje. Zbog toga je, tokom pandemije COVID-19, UNICEF pokrenuo ovo istraživanje koje će pomoći da usmerimo napore da poboljšamo položaj i blagostanje onih porodica sa decom koje su osetile najteže posledice ove krize“, istakla je Burkhart.\n„Krajem marta 2020. godine, USAID i UNICEF su se dogovorili da rade zajedno u brojnim zemljama– uključujući i Srbiji — kako bi pomogli deci i njihovim porodicama da ublaže uticaj pandemije. U okviru ukupne pomoći američke vlade Srbiji u iznosu od 9 miliona dolara, namenjenoj borbi protiv COVID-a –zajedno sa UNICEF-om i sa Crvenim krstom Srbije, obezbedili smo 1,4 miliona dolara za neke od najugroženijih porodica u Srbiji“, rekao je Gregori Olson iz Američke agencije za međunarodni razvoj (USAID).\nVećina roditelja dece starosti od 7 do 17 godina (66 odsto) procenjuje da je učenje na daljinu uticalo na smanjenje motivacije deteta, a čak 60 odsto smatra da će školovanje tokom pandemije imati negativan uticaj na dalje obrazovanje dece. Mere štednje najviše su zastupljene upravo u oblasti njihovog razvoja i obrazovanja, a ekonomska nestabilnost je najizraženija u najsiromašnijim domaćinstvima.\n„COVID-19 pandemija je dodatno otežala položaj osetljivih grupa, posebno onih koji žive u domaćinstvima sa najnižim prihodima. Istraživanje je pokazalo da su porodice sa decom koje žive u Beogradu uočile negativne efekte epidemije u svim ispitanim aspektima, dok domaćinstva u istočnoj i južnoj Srbiji posebno ističu ekonomske poteškoće. Tokom i u periodu nakon trajanja epidemije, posebno je važno kontinuirano unapređivati targetiranu podršku za porodice sa decom, koje žive u domaćinstvima sa najnižim prihodima, radi osiguravanja materijalnog statusa i optimalnog obuhvata uslugama u domenu obrazovanja, zdravstvene i socijalne zaštite“, smatra Dragana Jovanović Arijas iz Tima za socijalno uključivanje i smanjenje siromaštva Vlade Republike Srbije.\nKada je reč o pristupu uslugama zdravstvene zaštite, u trećem talasu od 55 odsto dece kojoj su ove usluge bile potrebne, čak 87 odsto je uspelo da ih ostvari. Usluga lekara specijaliste kao vrsta medicinske usluge najčešće izostaje u sva tri talasa istraživanja. Među decom kojoj je bila potrebna usluga socijalne zaštite u trećem talasu istraživanja, otprilike svako deseto dete nije bilo u mogućnosti da je ostvari.\nTakođe, sve je prisutnija briga za pitanja mentalnog zdravlja, kako kod roditelja, tako i kod dece. Prema proceni roditelja i staratelja, pandemija je uticala na pogoršanje mentalnog stanja skoro petine dece do 17 godina, pa se ono sada ocenjuje kao lošije nego pre pandemije. To su u većem procentu deca starijeg uzrasta od 13 do 17 godina.\nTagovi: covid19 unicef\nBudi naučnik, PsihologijaZašto su visoko inteligentni ljudi često depresivni\nBudi zdravVakcina koja je smanjila pojavu kancera za skoro 90%


Radnici Konjuha deseti dan bez hrane, vode i lijekova – Radio Feral\nBivši radnici živiničke fabrike namještaja Konjuh iz Živinica, njih 20 koji ne mogu biti penzionisani, zbog čega deseti dan štrajkuju glađu i žeđu, u lošem su psiho-fizičkom stanju, te ih Binasir Kadrić, vršilac dužnosti direktora Konjuha moli da na nekoliko dana zamrznu štrajk jer situacija postaje kritična.\n“Od Vlade FBiH smo ranije dobili 200.000 KM za penzijsko-invalidsko osiguranje, a od Vlade TK pozajmicu od 18.000 KM za plaćanje Zavodu zdravstvenog osiguranja TK. Konjuh je Zavodu dužan dvije godine, ali tada se nisu ovjeravale knjižice, niti su ovi ljudi koji štrajkuju koristili zdravstvene usluge zadnjih pet-deset godina. Problem bi se mogao riješiti ako bi se počelo sa postepenim penzionisanjem 52 radnika u etapama i grupama”,navodi Kadrić.\n← U četvrtak 28. januara 32. redovna sjednica OV Kalesija\nViber „pomeo“ telekom operatere i u Federaciji BiH, smanjen broj poziva i SMS poruka →


NUNS: Gašić još jednom ponizio novinare - Niške novine\nNaslovna strana » NUNS: Gašić još jednom ponizio novinare\nNUNS: Gašić još jednom ponizio novinare\nObjavljeno: 08 dec 2015\nNezavisno udruženje novinara Srbije (NUNS) ocenilo je da je ministar odbrane Bratislav Gašić „još jednom“ ponizio novinare i medije time što im nije dozvolio da postavljaju pitanja na današnjoj pres konferenciji.\n„Ne sporeći pravo medija da ne prihvataju bojkot kao način borbe za očuvanje digniteta profesije, konferencije za medije na kojima nisu dozvoljena pitanja predstavljaju nedopustiv odnos prema novinarskoj profesiji“, navelo je to udruženje u saopštenju.\nNUNS je upozorio medije da pristajanje na takvu praksu „dodatno unižava“ dostojanstvo novinarske profesije. Gašić je u nedelju uvredio novinarku B92 neprimerenim rečima na zvaničnom dogadjaju u Trsteniku.\nPremijer Srbije Aleksandar Vučić juče je izjavio da Gašić ne može da ostane ministar odbrane nakon uvreda upućenih novinarki TV B92.\nPODELJENO 54 MILIONA: Mediji bliski vlastima dobili četiri petine sredstava\nVođa „Srbske časti“ napao ekipu NDNV u Nišu


Detalji oborenog tendera: Naduvali cene za 188 miliona dinara\nDomaća predstavništva firmi “Filips”, “Šimadzu i Hitači”, “Simens” i “Tošiba” bile su na tenderu Ministarstva zdravlja predviđene kao pobednice od kojih će se po paprenim cenama kupiti uređaj za magnetnu rezonancu i tri CT skenera. Budžet Srbije, da tender nije u poslednjem času obustavljen, bio bi oštećen za gotovo 188 miliona dinara.\nMinistarstvo zdravlja otkazalo je pre dva dana u poslednjem trenutku tender vredan 300 miliona dinara za nabavku novih radioloških uređaja jer je do Agencije za borbu protiv korupcije stigla informacija da je namešten.\nPrema podacima koje je “Blicu” dostavio jedan od učesnika na tenderu, realna cena uređaja za magnetnu rezonancu prema podacima ostalih svetskih proizvođača dostupnih na internetu (info.blockimaging.com), iznosi od 50 do 100 miliona dinara, dok je ovaj uređaj Ministarstvo zdravlja kupovalo za od 140 do 220 miliona dinara. Kada je reč o CT skenerima, Srbija je 16-slajsni tip skenera plaćala 42 miliona dinara, dok oni koštaju od 13 do 20 miliona dinara.\nMinistarstvo je u tenderu, nameravalo da kupi i 64-slajsni skener za cenu od 64 miliona dinara, iako on košta između 23 i 40 miliona dinara.\nKada se saberu razlike u iznosima ržišnih cena i iznosa za koje je Ministarstvo zdravlja kupovalo i nameravalo da kupi radiloške uređaje, dolazi se do minimalnih 184 miliona dinara.\n- Najpovoljniji isporučilac za skener namenjen Institutu za ortopediju Banjica bio je “Šimadzu i Hitači”, a “Tošiba” je predviđena za Urgentni Centar - kaže izvor “Blica”.\nOsim tenderske komisije Ministarstva zdravlja veliki uticaj na rezultate tendera ima i Vlada Đukić, državni sekretar u Ministarstvu zdravlja, koji je zadužen za javne nabavke. On juče nije želeo da odgovori na pozive, što je kako saznajemo, instrukcija čelnika Ministarstva zdravlja.\nKada je reč o podeli “plena”, veći deo novca uzimaju direktori predstavništva stranih kompanija, koji dele sa ljudima iz Ministarstva zdravlja. Ministarstvo zdravlja namešta tender tako da od svakog stranog proizvođača kupi po jedan uređaj.\n- To se radi iz dva razloga. Prvi je da svi proizvođači dobijaju posao čime nema žalbi na tenderima jer su svi zadovoljni, a drugi je, da time što su svi u poslu, oni koji tender nameštaju iz Ministarstva stalno mogu da povećavaju procenat koji od njih dobijaju - dodaje izvor “Blica”.\nŠimadzu i Hitači\nRendgen i skener otkrivaju koronu\n"NABAVKA JE SKUP PROCES" Brnabić: Srbija izdvaja 50-60 miliona dolara za vakcinu\nUNIJA DONACIJAMA PREMOŠĆAVA JAZ? Dok su cepiva iz "Kovaksa" na čekanju, EU zemljama Zapadnog Balkna daje novac za NABAVKU VAKCINA


Aramko angažovao devet banaka za izlazak na berzu\nTanjug 11. septembra 2019. 17:20\nRIJAD – Saudijska državna naftna kompanija Aramko angažovala je devet banaka kao koordinatore za upravljanje njenom inicijalnom javnom ponudom (IPO), koja bi, kako se očekuje, trebalo da bude najveća na svetu, javlja Rojters pozivajući se na dva izvora upoznata sa situacijom.\nAramko je angažovao banke „JPMorgan“, „Morgan Stenli“ i Nacionalnu komercijalnu banku Saudijske Arabije, koje su i ranije učestvovale u prodaji akcija kompanije pre nego što je pauzirana prošle godine, tvrde isti izvori.\nSaudijska kompanija je, takođe, angažovala Benk ov Amerika Meril Linč, Goldman Saks, Kredi Svis, Siti, HSBC i saudijsku banku Samba, dodaju isti izvori.\nSaudijska Arabija planira da pre kraja ove godine, na berzi u Rijadu, ponudi na prodaju 1,0 odsto svog udela u državnom naftnom gigantu koji važi za najveću naftnu kompaniju na svetu, i još jedan odsto udela u 2020. godini, kao inicijalni korak uoči javne prodaje oko 5,0 odsto akcija u Aramku.\nOčekuje se da bi se u kasu Saudijske Arabije moglo „sliti“ 100 milijardi dolara od IPO kompanije Aramko.


Druženje sa fudbalerima „Crvene zvezde“ na GASPROM benzinskoj stanici u Novom Sadu - Bizlife.rs\n16:14 Novi Sad, 25/09/2017\nFudbaleri „Crvene zvezde“ nastavili su druženje sa navijačima i potrošačima u okviru kampanje „Svi smo jedan tim“, posetom GAZPROM benzinskoj stanici u Novom Sadu. Ovoga puta, timu „Crvene zvezde“ na GAZPROM benzinskoj stanici „Novi Sad Jedan“ pridružili su se fudbaleri „crveno-belih“ Srđan Babić, Nemanja Milić, Uroš Račić i Dejan Joveljić.\nPotrošači koji su se zatekli na ovom maloprodajnom objektu imali su priliku da se fotografišu sa igračima „Crvene zvezde“, odigraju sa njima utakmicu malog ili stonog fudbala, kao i da im požele sreću pred važne utakmice u domaćim takmičenjima i Ligi Evropa. Prisutni Novosađani bili su prijatno iznenađeni jer su imali priliku da se druže sa igračima „crveno-belih“ na benzinskoj stanici.\nFudbaler „Crvene zvezde“ Nemanja Milić takođe je izrazio zadovoljstvo zbog učešća u današnjoj akciji u Novom Sadu:\n„Ovo je odlična akcija jer imamo priliku da se družimo sa navijačima koji nas podržavaju i upoznamo ih uživo. Mislim da ljudima puno znači što nas vide zajedno ovde“, rekao je Nemanja Milić.\nDruženje fudbalera „Crvene zvezde“ sa navijačima i potrošačima na benzinskoj stanici „Novi Sad Jedan“ organizovano je u okviru sponzorske saradnje ruske kompanije „Gasprom njeft“ i FK „Crvena Zvezda“. Kampanja „Svi smo jedan tim” krenula je početkom septembra druženjem sa potrošačima na benzinskoj stanici „Novi Beograd” u Beogradu, a sponzorstvo Fudbalskog kluba „Crvena zvezda“ je najveća pojedinačna investicija u sport Srbije.


RTCG - Radio Televizija Crne Gore - Nacionalni javni servis :: Ekonomija :: AmCham izabrala nove članove upravnog odbora\nNA GODIŠNJOJ SKUPŠTINI 17. 07. 2019. 16:41 >> 16:39 0\nNA GODIŠNJOJ SKUPŠTINI\nPredsjednica AmCham-a, Katarina Bulatović, kazala je u uvodnom izlaganju da ta poslovna asocijacija doprinosi razumjevanju i kvalitetnijem dijalogu između državnih institucija i privatnog sektora, a fokusirana je i na stvaranje prilika i rješavanje izazova.\n"S tim u vezi, ove godine smo i objavili naš novi Izvještaj o poslovnom ambijentu 2017-2018, kojim ukazujemo na aktuelne poslovne izazove sa kojima se suočavaju kompanije članice i nudimo moguća rješenja", rekla je Bulatović.\nOna je dodala da se AmCham trudi da obezbjedi vrijednost članicama, privuče nove, a aktivno se bavi i promocijom društveno odgovornog poslovanja čiji je cilj poboljšanje socijalnog ambijenta za sve građane.\n"Zajedno možemo mobilisati kolektivne resurse za postizanje ciljeva. Novim članovima borda želim mnogo uspjeha u prihvatanju ovog novog izazova. Pod vašim rukovodstvom, AmCham će igrati ključnu ulogu u Crnoj Gori u godinama koje dolaze", saopštila je Rajzing Rajnke.\nAmCham je poslovna asocijacija osnovana 2008. godine, koja trenutno okuplja 83 američke, međunarodne i domaće kompanija u Crnoj Gori. Komora je posvećena unaprijeđenju poslovnog ambijenta u cilju privlačenja američkih i drugih stranih investicija.\nDostupnost i kvalitet ljekova u CG na evropskom nivou\nSaradnjom svih u borbi protiv sive ekonomije\nNe želim divlje objekte na pjeni od mora\n04. 03. 2019. 16


Pojavio se snimak sa meča Real Madrid - Juventus koji pokazuje da je sudija Majkl Oliver pogrešio. Ili, možda, i nije... Još se nisu slegle strasti posle revanš utakmice četvrtfinala Lige šampiona ...\nBoka hoće da Bufon završi karijeru na Bombonjeri\nArgentinski fudbalski velikan Boka Juniors sprema senzacionalan transfer jer hoće da dovede golmana Juventusa Ðanluiđija Bufona, piše lokalni list Ole.\n"Oliver će imati sjajnu karijeru, ali je premlad da sudi takav meč", poručuje iskusni golman kome je najteže pao "poraz" od Reala. Nikoga penal u trećem minutu nadoknade na "Santjago Bernabeuu" nije ...\nLegendarni golman dobiće ponudu koja će ga, možda, odvesti na drugi kontinent. Argentinski fudbalski velikan Boka Juniors sprema senzacionalan transfer jer hoće da dovede golmana Juventusa Đanluiđija ...


subota, 25. novembar 2017. 22:51h\nPovodom međunarodne kampanje „16 dana aktivizma protiv nasilja nad ženama” narandžastim reflektorima je osvetljena zgrada Narodnog muzeja Pančevo M.T.\nCilj kampanje je podizanje svesti i preduzimanje akcija za suzbijanje nasilja nad ženama.\nNemanja Rotar, član Gradskog veća za omladinu i kulturu kaže da su se priključili međunarodnoj akciji koja se održava u čitavoj Evropi i svetu.\nFasadu jednog od najlepših objekata u Pančevu, simbolično smo osvetlili narandžastom bojom, koja jeste boja ove međunarodne kampanje. Naš grad, kao ozbiljna, civilizovana, kulturna sredina zna da prepozna i odgovori na ovakav međunarodni poziv koji ima ozbiljnu reputaciju. Naravno da ćemo se svim silama boriti protiv nečega što bi trebalo da se iskoreni, kaže Nemanja Rotar, gradski većnik za kulturu i omladinu.\nMilica Todorović, predsednica Saveta za rodnu ravnopravnost Skupštine grada Pančeva ističe da je nasilje nad ženama uglavnom nevidljivo sve dok se, na žalost, ne desi tragičan ishod.\nDa postoji nasilje, o tome bi trebalo da govorimo stalno, da podižemo svest ljudi da nasilje ne sme da se dešava. Fizičkom nasilju i najtežem vidu nasilja, odnosno lišavanju života svoje partnerke, dugotrajno prethode ostali vidovi nasilja kao što su psihološko, ekonomsko, seksualno... Žene trpe nasilje iz raznih razloga, možda pre svega zato što ne znaju šta je nasilje, što ne mogu da ga prepoznaju. Možda zato što ne znaju kome treba da se obrate, možda zbog toga što društvo vrlo često diskriminiše ženu koja je žrtva nasilja, ne podržava je. Postoje bezbrojni društveni stereotipi i obrasci koji ne pomažu ženi, a nasilniku pomažu da nastavi da istrajava u svom nasilju prema partnerki. Mi kao Grad Pančevo, Savet za rodnu ravnopravnost skupštine Grada Pančeva i ženska odbornička mreža dugi niz godina ukazujemo na ovaj vid diskriminacije ženskih i ljudskih prava, ali očigledno da je to nedovoljno i da u narednom periodu moramo da se tom temom bavimo, kaže Milica Todorović.\nUloga institucija je da pomažu, da prepoznaju, a pre svega da ukazuju na to kako izgleda nasilje, kako se možemo od njega zaštititi, kako ga možemo sprečiti i sve ove kampanje koje se već dugo godina vode rezultirale su izmenama novog zakona o krivičnom postupku i on je zaista doneo pomak. Znamo da je preko 10.000 privremenih mera izrečeno u ovom kratkom periodu od nekoliko meseci, od juna kada se krenulo sa primenom ovog zakona. Dakle, institucije su formirane, sistem postoji, zakon postoji, ali na svima nama je da zajedno učestvujemo u ovoj velikoj borbi jer zaista će žene i devojčice biti oslobođene nasilja samo ako svi zajedno budemo na tome radili, naglašava Milica Todorović.\nCentar za socijalni rad i Sigurna kuća organizovaće edukaciju na kojoj će se se u našoj lokalnoj zajednici okupiti svi koji imaju deo učešća u rešavanju ovog problema i podrške u slučajevima nasilja. Razgovaraće se i o tome na koji još način Grad Pančevo može da da dodatnu podršku i podsticaj i gde institucije treba da poboljšaju svoj rad.\nZavršna akcija će biti 9. decembra, dan uoči obeležavanja Mađunarodnog dana ljudskih prava, kad će u Gradskoj biblioteci biti otvoreno odeljenje na kom će biti dostupno stotinak publikacija, koliko je za sada prikupljeno, a koje podižu svest o rodnoj ravnopravnosti, ljudskim pravima, marginalizovanim grupama...


EU PODELJENA OKO KOVID PASOŠA: Evropski lideri bez dogovora, ali mnoge države su već najavile uvođenje SERTIFIKATA O VAKCINACIJI\nDuže od pet sati lideri Evropske unije razgovarali su o potrebi zajedničkog pristupa u nastavku borbe protiv pandemije uključujući i predlog o izdavanju sertifikata o vakcinaciji. Odluka je bila da se donošenje odluke odlaže,\na sama diskusija ponovo je podelila članice bloka.\nNešto složniji su bili oko potrebe za oštrijom kontrolom na granicama usled novog rasta broja slučajeva širom kontinenta i oko ubrzanja procesa vakcinacije. Međutim, pitanje izdavanja potvrda vakcinisanim građanima\nkoje bi služile kao "kovid pasoši" odnosno propusnice za putovanja bez restrikcija izazvalo je veću buru.\nUvođenje jedinstvenog sertifikata o vakcinaciji protiv korona virusa, koji bi važio u celoj EU i olakšao putovanja, prvi je predložio grčki premijer\nKirjakos Micotakis. Prema njegovoj ideji vakcina ne bi trebalo da bude obavezna niti preduslov za putovanje, ali vakcinisane osobe bi trebalo da slobodno putuju. Prema njegovim rečima, ako se članice EU saglase o zajedničkoj formuli, to može uticati na slobodu putovanja na globalnom\nPrema nekim izvorima, priličan broj država podržava ideju o takvim sertifikatima, posebno turistički orijentisan Mediteran, ali neki smatraju da je za to "još prerano". Međutim, naglasak mnogih lidera je bio na to da se\ntakve potvrde koriste kao "medicinski dokument", a ne kao "putna isprava", barem u ovom trenutku.\nOno što je za sada izvesno jeste da će za tu odluku biti potrebno više informacija - od toga koliko traje imunitet nakon vakcinacije do toga koja će pravila važiti za one koji su vakcinisani cepivima koja nije odobrila Evropska agencija za lekove (EMA).\nKako piše "Juronjuz", iako bi uvođenje "kovid pasoša" olakšalo kretanje,\noni bi mogli da ugroze prava na privatnost i omoguće zemljama da\nodređuju prava pojedinaca na osnovu njihovih zdravstvenih kartona.\nIsto tako, u ovom trenutku bi značili diskriminaciju ljudi koji i dalje nemaju pristup vakcini ili ne mogu da se vakcinišu zbog kontraindikacija.\nNa Evropsku komisiju se apeluje da razmotri uvođenje sertifikata o\nvakcinaciji za države u Šengen zoni, što bi rezultiralo velikim podsticajem\nza putničku industriju. Za uvođenje takvih "sertifikata", koje bi sve države članice morale da priznaju, najviše se zalažu države u kojima su turizam i putovanja jedna od ključnih grana ekonomije.\nU pojedinim zemljama, kao što je Grčka, već je dozvoljen ulazak bez ikakvih ograničenja onima koji su primili vakcinu protiv kovida-19. Grčki premijer\nje potvrdio da će nevakcinisani putnici morati da imaju negativan PCR test\ni da ih čeka obavezan karantin po ulasku u zemlju.


Predstavnica Albanije je i pre nedelju dana podelila fotografiju na svom Instagram profilu pokazujući "dvoglavog orla", dok je sa osmehom pozirala prisutnim fotografima i novinarima.\nInače, kako je dobro poznato pesma Evrovizije načelno zabranjuje političku promociju na svojoj manifestaciji.\nOvogodišnje predstavnice Srbije na Evroviziji su devojke iz grupe "Hurricane". One se takmiče u drugom polufinalu "Evrovizije", i izvešće pesmu "Loco Loco", koja je u regionu već mesecima veliki hit.\nVIDEO: Ivana Nikolić iz "Hurricane" pokazala vrelo izdanje za crveni tepih\nIvana Nikolić iz "Hurricane" pokazala vrelo izdanje za crveni tepih\nKsenija iz "Hurricane" podigla tri prsta na provokaciju Albanke: Oglasio se i Knez, EVO KAKO ON TO KOMENTARIŠE


Svega 32 odsto građana je striktno protiv obavezne vakcinacije, proizilazi iz istraživanja za televiziju ATV.\nNa drugoj strani, 53 procenta u potpunosti podržava meru koju vlada namerava da uvede zbog velikog broja građana koji odbijaju da se vakcinišu protiv korona virusa.\nKada je reč o političkoj pripadnosti, najveća podrška sa 89 odsto vlada među pristalicama vladajuće Narodne partije Austrije (OVP), i među biračima opozicione Socijaldemokratske partije (SPO) sa 75 odsto.\nTakođe, 63 odsto građana podržava i visoke kazne za one koji se budu suprotstavili obaveznoj vakcinaciji.\nobavezna vakcinacija Austrija vesti Austrija korona austrija vakcinacija\n08:05 DARKO BRAŠANAC FUDBALER OSASUNE: Betis „leti“ posle Sevilje


RTS :: Srbija posvećena regionalnom pomirenju\nPolitika Srbija posvećena regionalnom pomirenju\nčetvrtak, 04. dec 2014, 20:20 -> 15:07\nUjedinjene nacije i članice Saveta bezbednosti UN zatražile od Prištine što hitnije formiranje nove vlade. Srbija želi političku i ekonomsku stabilnost na celom Zapadnom Balkanu, rekao je Vučić. Nova kosovska vlada sledeće sedmice, najavio je Tači. Izvesno formiranje specijalnog suda za procesuiranje ratnih zločina OVK.\nPredsednik Vlade Republike Srbije Aleksandar Vučić govorio je na sednici Saveta bezbednosti Ujedinjenih nacija, na kojoj je predstavljen tromesečni izveštaj generalnog sekretara UN o radu UNMIK-a.\nTom prilikom, premijer Vučić je, između ostalog, istakao da Srbija pre svega želi stabilnost.\n"Srbija više od svega želi stabilnost, političku i ekonomsku, na celom Zapadnom Balkanu. To je uslov opstanka i napretka naše Srbije, ali i svih ostalih", rekao je premijer.\nUpravo zato, Srbija je posvećena miru i životu, kaže premijer. "Srbija je započela, samostalno, bez pritisaka sa strane, teške i sveobuhvatne reforme koje će doneti zdraviju i konkurentniju ekonomiju, slobodnijeg i bogatijeg građanina. Ne izmišljamo probleme van granica svoje zemlje i ne podižemo nacionalističke tenzije u regionu, jer imamo dovoljno kuraži da se suočimo sa svojim problemima i krenemo u hrabro rešavanje istih", poručio je Vučić.\nUpravo zato, kaže, Srbija nije želela da ulazi u bilo kakve sukobe u regionu, čak ni verbalne prirode.\n"Odlika slabih i neodgovornih političara je da, kad god imaju unutrašnje probleme, otvore neku staru nacionalnu ranu, promene temu i pokušaju da vrate region unazad. Mi u tome ne učestvujemo. I zbog toga nismo slabi, naprotiv. To je znak naše snage i dugoročnog, strateškog promišljanja", rekao je Vučić.\nPremijer Srbije je rekao da je "svima u ovom visokom domu" dobro poznata vrednost koju Kosovo i Metohija imaju za državu Srbiju i sve njene stanovnike.\nPoznato je, ističe, i sa kolikom pažnjom Republika Srbija prati događanja na prostorima svoje južne pokrajine, kojom, shodno Rezoluciji 1244 Saveta bezbednosti Ujedinjenih nacija, upravlja Privremena administrativna misija.\nUoči sednice, premijer Srbije Aleksandar Vučić je za RTS rekao da je uveren da dijalog Beograda i Prištine vodi ka rešavanju problema.\nOvako je tekla sednica Saveta bezbednosti:\n22.54 - SAD osuđuje ugrožavanje manastira Dečani i izlive nasilja koji su usledili posle prekinutog meča između Srbije i Albanije, rekao je zamenik američkog ambasadora pri UN Dejvid Presman.\n22.41 - Kina podržava teritorijalni integritet Srbije i pozdravlja angažman UNMIK-a na Kosovu, rekao je kineski ambasador pri UN Liu Đijei.\n22.20 - Rusija traži da u novu kosovsku vladu budu uključeni i predstavnici Srba, rekao je ruski ambasador pri UN Vitalij Čurkin. Rusija je, takođe, zabrinuta zbog afera koje potresaju Euleks i traži da se posebna pažnja pokloni specijalnom sudu za ratne zločine pripadnika OVK.\n22.13 - Kosovo će formirati specijalni sud za ratne zločine, rekao je Tači.\n22.05 - Vlada Kosova će biti formirana naredne sedmice, rekao je Tači i naglasio da radikalne islamiste na Kosovu podržavaju samo pojedinci i marginalne grupe. Kosovska policija uhapsila je veliki broj takvih osoba, uključujući i nekoliko imama.\n22.00 - Tači je rekao da je sever Kosova konstantan izvor nestabilnosti, ali i da je protekla godina prošla u znaku "cementiranja teritorijalnog integriteta Kosova". Tači je rekao i da se nada da će Kosovo uskoro postati članica UN.\n21.45 - Pet kuća u Đakovici porušeno po direktnom nalogu predsednice opštine Mimoze Kusari Ljilje, čime je poslata jasna poruka Srbima da njihov povratak u to mesto nije poželjan, rekao je premijer Srbije.\n21.40 - Srbija poziva sve odgovorne i aktivne činioce u međunarodnoj zajednici da sa maksimalnom ozbiljnošću uvaže zaključke glavnog tužioca Specijalne istražne jedinice Euleksa Klinta Vilijamsona, rekao je Vučić.\n21.35 - Srbija ne može prihvatiti deo Izveštaja koji se tiče stanja na severu Kosova i Metohije, u delu koji nepotpuno, a time i netačno, interpretira situaciju u naselju Brđani, rekao je Vučić.\n21.30 - Vučić je rekao da očekuje da u narednim danima bude formirana nova kosovska vlada, kako bi se nastavili razgovori sa Prištinom.\n21.25 - Vučić je rekao da je Beograd čvrst u stavu da ne prizna nasilno i međunarodnom pravu protivno otcepljenje Kosova i Metohije i njegovo samoproglašenje za državu, ali da taj čvrst stav nije prepreka razgovorima i sve življoj komunikaciji sa Prištinom.\n21.20 - Srbija više od svega želi stabilnost, političku i ekonomsku, na celom Zapadnom Balkanu. To je uslov opstanka i napretka naše Srbije, ali i svih ostalih, rekao je premijer Srbije Aleksandar Vučić.\n21.17 - Šef UNMIK-a zatražio je od kosovskog parlamenta da što pre izglasa zakone neophodne za formiranje suda za ratne zločine pripadnika bivše OVK, na osnovu istrage koju je vodio specijalni tim EU.\n21.03 - Počela je sednica Saveta bezbednosti UN. Šef UNMIK-a Farid Zarif predstavlja izveštaj o situaciji na Kosovu. Ujedinjene nacije zatražile od lidera kosovskih Albanaca da okončaju političku krizu nastalu posle parlamentarnih izbora.\nNa sednici je predstavljen redovni tromesečni izveštaj generalnog sekretara UN Ban Kimuna.\n(petak, 05. dec 2014, 13:56) - EU [neregistrovani]\n(petak, 05. dec 2014, 13:36) - anonymous [neregistrovani]\n(petak, 05. dec 2014, 12:20) - anonymous [neregistrovani]\n(petak, 05. dec 2014, 11:21) - anonymous [neregistrovani]\n(petak, 05. dec 2014, 10:48) - moske [neregistrovani]\n(petak, 05. dec 2014, 10:47) - Dragan Stanković [neregistrovani]\n(petak, 05. dec 2014, 08:43) - anonymous [neregistrovani]\n(petak, 05. dec 2014, 08:14) - anonymous [neregistrovani]\n(petak, 05. dec 2014, 08:10) - anonymous [neregistrovani]\n(petak, 05. dec 2014, 07:22) - anonymous [neregistrovani]


Vučić ne prihvata ultimatume – Balkanekspresrb.rs\n11/10/2020 Off By BERB\nPošto je u palati Srbija zatvorena dečja nedelja, predsednik Aleksandar Vučić je odgovarao na pitanja novinara. A pitanja su se najmanje odnosila na decu, a najviše na Kosovo, Evropu, opoziciju,na zlonamerne kritike vojne vežbe na Pešteru. Predsednik je ponosan na sve vojnike koji su učestvovali u vežbi:\nSrećan sam i zbog toga što niko nije povređen, uz svu upotrebu bojevih sredstava, jer to nije manekenska pista. Ovo je bila najveća vojna vežba. Pokazala je koliko je napredovala naša vojska.\nO pitanju Kosova nije promenio mišljenje:\nSrbija je uvek spremna da razgovara o raznim kompromisnim rešenjima, ali to treba da bude kompromis, a ne ultimatum. Nadam se da će EU dobro razumeti da ne može neko da potpiše sporazum u Briselu pod okriljem EU, a onda da donosi rezoluciju kojom negira postojanje Zajednice srpskih opština i kaže da to nikada neće prihvatiti, ili traži da Srbija prizna Kosovo,a da se tek onda formira ZSO. Albanci očekuju da neko pritisne Srbiju.\nO opoziciji kaže da je razbijena i bez želje da radi, osim da vlada:\nJedan deo opozicije uz pomoć tajkunskih medija, opstruiše onaj drugi deo, koji bi da se odgovornije ponaša. Istraživanja pokazuju da ni jedna opoziciona stranka u ovom trenutku nije u stanju da uđe u parlament. Videćemo hoće li godine, zajedno s predsedničkim biti održani i vanredni parlamentarni izbori.\nO spoljnoj politici je jasan:\nZa Srbiju je najvažnije da nastavi proces evrointegracija, ali da ne okrene leđa starim prijateljima.\nZa narednu nedelju najavio je važne razgovore i sastanke. Već sutra se sastaje sa članom Politbiroa CK Kine i direktorom Kancelarije za spoljne poslove, Jangom Điečijem i njegovom delegacijom.\nBroj potvrđenih slučajeva u poslednjih 24 časa 102, jedna osoba preminula


Brčko distrikt - Blic Online\nKrizni štab Brčko distrikta saopštio je danas da je potvrđen još jedan slučaj zaraze virusom korona. Reč je o ženskoj osobi (44) iz Omerbegovače, koja je bila u kućnoj izolaciji.\nBORAČKOJ POPULACIJI 1,2 MILIONA ZA STANOVE Program raspodele novčane pomoći u Brčko distriktu\nProgramom raspodele novčane pomoći za stambeno zbrinjavanje, porodicama poginulih boraca i ratnih vojnih invalida u Brčko distriktu stavljeno je na raspolaganje 600.000 KM, a isti iznos biće dodeljen demobilisanim borcima i porodicama umrlog demobilisanog borca.\nIz JP „Komunalno Brčko“ danas je potvrđeno da je Upravni odbor ovog preduzeća na vanrednoj sednici razrešio dužnosti direktora Mirsada Đapu i za vršioca dužnosti direktora ovog preduzeća danas imenovao Kemala Atića, diplomiranog ekonomistu iz Brčkog.\nUdruženje „Beba više“ iz Brčkog dobilo je više anonimnih prijava o otpuštanju trudnica sa radnog mesta, diskriminaciji pri zapošljavanju i uslovljavanju da u periodu od više godina nakon zapošljavanja ne mogu da rađaju.\nI dalje nerešen problem sa smeštajem za policiju Brčkog: Zgrada nema dozvolu zbog propusta u gradnji\nZgrada policije Brčko distrikta koja je završena u februaru 2016. godine, ali zbog nedostataka prilikom gradnje, ni nakon dva tehnička prijema nije dobila upotrebnu dozvolu.\nZA 13 UBODA NOŽEM 13 GODINA ROBIJE Ovo je presuda Brčaku za MUČKO UBISTVO sugrađanina\nGoran Ristić (24) iz Brčkog, nakon ponovljenog suđenja, ponovo je pred brčanskim Osnovnim sudom proglašen krivim za ubistvo Miloša Droce, te kažnjen sa 13 godina robije.\nPrvi Biznis forum u Brčkom okupio je veliki broj privrednika iz BiH i regiona, predstavnike desetak ambasada kao i stručnjake sa ekonomskih fakulteta iz BiH, Rusije, Kine i Turske.\nBošnjački članovi Vlade Brčko distrikta, koji se u znak protesta zbog smene Ismeta Dedeića, savetnika gradonačelnika u sredu nisu pojavili na sednici, učestvovaće u radu Vlade, ali je opstanak vladajuće koalicije u Distriktu neizvestan.\nZakon o radu NA ČEKANJU: Aktivna uloga Ekonomsko-socijalnog saveta Brčko distrikta u donošenju propisa\nEkonomski-socijalni savez Brčko distrikta pokušaće da predloži propise koji neće ići na štetu radnika ili poslodavaca, iako nije poznato kada će se pred Vladom Brčkog nači novi Zakon o radu i opšti kolektivni ugovor.\nNezaposlenost u julu smanjena u Srpskoj i Brčkom, a povećana u FBiH\nU julu u odnosu na mesec ranije nezaposlenost u Srpskoj je smanjena za 1.140 lica /0,95 odsto/, a u Distriktu Brčko za šest lica /0,05 odsto/, dok je u Federaciji BiH /FBiH/ povećana za 1.567 lica /0,44 odsto/ - navodi se u izveštaju Agencije za rad i zapošljavanje BiH.


Farmakologija (93544721) - Limundo.com\nMinimalna cifra koju možete da ponudite je: 4200 din\nBroj aukcije: 93544721\n(17. sep 2020, 15:12h)\nVeć 25 godina udžbenik Rang i Dale: Farmakologija predstavlja bazu najbitnijih osnovnih i stručnih informacija za studente i zdravstvene radnike širom sveta. Autori H. P. Rang, J. M. Riter, R. J. Flauer i G. Henderson, potrudili su se da i osmo izdanje ovog sveobuhvatnog teksta, koji se lako čita, nastavi tradiciju izvrsnosti tako što pruža nove sadržaje u vezi sa lekovima koji utiču na kožu.\nUkupna organizacija knjige je zadržana i odražava uverenje autora da delovanje leka treba shvatiti ne samo kao puki opis efekata pojedinačnih lekova i njihove primene već kao hemijsku intervenciju koja ometa mrežu hemijske i ćelijske signalizacije, koja je u funkciji svakog živog organizma. Sva poglavlja su ažurirana, detaljnije su obrađene teme vezane za receptore o pristrasnom agonizmu, alosteričnoj modulaciji i desenzibilizaciji, uveden je dodatni materijal o lekovima za poboljšanje kognicije i dodato je novo poglavlje o farmakologiji kože.\nUdžbenik obezbeđuje dobru osnovu ne samo budućim lekarima već i naučnicima koji će steći nova saznanja o delovanju lekova.\n• Ponađite sve bitne informacije u vezi sa farmakologijom na jednom mestu!\n• Napredujte u sticanju znanja iz svih oblasti farmakologije, počevši od molekularnog razumevanja receptora i dejstva lekova, do kliničkih testiranja određenih vrsta lekova.\n• Brzo pronađite sve bitne informacije pomoću specifičnog dizajna stranica koji omogućava lako snalaženje kroz sadržaj.\n• Uspešno savladajte kompleksne termine i koncepte uz Ključne informacije, Kliničku upotrebu i ilustracije u punom koloru.\nBroj stranica 776\nFormat i dimenzije 216 x 280mm, tvrd povez\nFarmakologija Već 25 godina udžbenik Rang i Dale: Farmakologija predstavlja bazu najbitnijih osnovnih i stručnih informacija za studente i zdravstvene radnike širom sveta. Autori H. P. Rang, J. M. Riter, R. J. Flauer i G. Henderson, potrudili su se da i osmo izdanje ovog sveobuhvatnog teksta, koji se lako čita, nastavi tradiciju izvrsnosti tako što pruža nove sadržaje u vezi sa lekovima koji utiču na kožu.\nFormat i dimenzije 216 x 280mm, tvrd povez 93544721 Farmakologija


Obavezna Upotreba Zimskih Guma Prestaje 1.aprila\nNaslovna Društvo Obavezna upotreba zimskih guma prestaje 1.aprila\nNeki vozači se odlučuju da zadrže zimske gume na točkovima još neko vreme, nakon prestanka obaveze, kako bi izbegli gužve kod vulkanizera, ali to ne bi trebalo raditi.\nPo Zakonu o bezbednosti saobraćaja, obaveza upotrebe zimskih guma prestaje 1. aprila.\nUkoliko ste od onih vozača koji „preskaču“ zimu, i koji da prvim snegom prestaju da voze do proleća, imaćete manje posla oko pripreme automobila.\nNeki vozači se, upravo zbog toga, odlučuju da zadrže zimske gume na točkovima svojih automobila još neko vreme, pa da kod vulkanizera odu kada „prvi talas“ zamene prođe.\npored toga što Zakon nije toliko strog u slučaju vožnje sa zimskim gumama po toplom vremenu, kao što je kod zimske vožnje sa letnjim pneumaticima, ona se, iz više razloga, ne preporučuje.\nZimske gume moraju da imaju šare dubine 5 milimetara, veći broj „blokova“ gazećeg sloja i sinih lamela, koji zajedno doprinose njihovoj većoj elastičnosti i boljem prijanjanju za podlogu na niskim zimskim temperaturama.\nPrethodni tekstJavni poziv za realizaciju programa stručne prakse u 2022.godini\nSledeći tekstOslikavanje platoa kod Galerije Kuće Vojnovića u Inđiji


Vesić otvorio Trg bajki u Lazarevcu – Embargo\nVesić otvorio Trg bajki u Lazarevcu\nU okviru manifestacije „Beogradska zima“, večeras je u Lazarevcu otvoren Trg bajki gde će najmlađi stanovnici te beogradske opštine do 30. decembra imati priliku da uživaju u raznovrsnom programu.\nTrg bajki je na platou ispred Rudarske česme otvorio zamenik gradonačelnika Goran Vesić, koji je rekao da su u okviru „Beogradske zime“ organizovani događaji na više od 130 lokacija u gradu.\n„Posebno sam ponosan na to što smo ove godine tom manifestacijom obuhvatili apsolutno sve opštine, uključujući i prigradske. To je važno zato što Grad Beograd treba pođednako da se odnosi prema svim svojim građanima jer svi građani treba da uživaju u istim pogodnostima“, rekao je Vesić.\n„Deca će uživati, a obećavam da ćemo od sledeće godine ovaj program učiniti boljim i raznovrsnijim, a verovatno i dužim“, dodao je Vesić.\n„Pozivam sve građane Lazarevca da u narednih deset dana dovedu ovde svoju decu da gledaju predstave, performanse, ples zle veštice i vile… da uživaju jer su narednih deset dana pravi uvod u prazničnu čaroliju koja je pred nama“, navela je Stevićeva\n← Zelenović uvalio Šabac u dužničko ropstvo sa 3 milijarde dinara, a sada se zadužio za dodatnih 500 miliona!?!\nSvečanost povodom osam vekova autokefalnosti SPC →


SO Bijelo Polje: Opozicija bojkotuje zbog predsjedničkih izbora\nNaslovnica NAJNOVIJE Politika SO Bijelo Polje: Opozicija bojkotuje zbog predsjedničkih izbora\nBijelo Polje – Sjednica Skupštine opštine Bijelo Polje održana je u četvrtak, bez dijela opozicije, koja je odlučila da ne učestvuje u radu lokalnog parlamenta do utvrđivanja konačnih rezultata predsjedničkih izbora.\nPredstavljajući izvještaj o radu predsjednika opštine i ostvarivanje funkcija lokalne uprave za 2012. godinu, Aleksandar Žurić kazao je da objektivne okolnosti u kojima je lokalna uprava ostvarivala funkcije u prošloj godini nijesu bile naklonjene ni stabilnijim sistemima, pa ni našoj državi.\n– Globalna ekonomska kriza negativno se odrazila i na finansijske tokove i investicije i u Crnoj Gori, smanjila ekonomsku aktivnost i povećala ionako izraženu nezapošljenost, naročito na sjeveru naše zemlje. Međutim, ukupan razvoj Bijelog Polja nadrastao je te uslove i 2012. godinu ipak učinio investiciono uspješnom – kazao je Žurić.\nOn je istakao investicije poput Doma zdravlja, zatim izgradnju posljednje etape regionalnog puta prema Pljevljima, završetak rekonstrukcije željezničke pruge na teritoriji opštine, završetak novih stambenih zgrada na Ribarevinama za ugrožene grupe stanovništva, rekonstrukciju gradskog mosta, početak izgradnje stambenog kompleksa u Nikoljcu, gradske garaže u centru grada i centralnog vrtića u Pruškoj, te rekonstrukciju gradskog izvorišta i brojnih školskih objekata.\n– Ove projekte ne predstavljamo kao uspjeh lokalne vlasti, niti kao odnos snaga opozicije i pozicije, već oni govore o uspjehu i napretku rada svih partija u ovom odborničkom sazivu i svih pojedinaca koje su građani izabrali – kazao je Žurić.\nOdbornici su usvojili i izvještaje o radu sa programom za ovu godinu, JP za komunalno-stambenu djelatnost „Lim“ i JP vodovod „Bistrica“, kao i JU Centar za djelatnosti kulture, JU Centar za sport i rekreaciju, JU Centar za podršku djeci i porodici, JU Dnevni centar za djecu sa smetnjama u razvoju „Tisa“ i „Ratkovićevih večeri poezije“.\nLjušković: Odlaganje bi uzrokovalo velike štete\nPredsjednik bjelopoljske Skupštine Džemal Ljušković, rekao je Pobjedi, da nakon konsultacija sa koalicionim partnerima iz SDP-a, Liberalne partije i Bošnjačke stranke, skupštinsko zasijedanje nije moglo biti odloženo drugi put, jer bi to uzrokovalo velike štete u funkcionisanju javnih preduzeća i službi. Prema njegovim riječima, na dnevnom redu su bili izvještaji o radu javnih preduzeća sa planovima i programima rada, pa bi odlaganje rasprave usporilo privredni život u opštini.


Srbija, na samom početku ovog leta, uvozi beli i crni luk, jabuke, lubenice i drugo povrće i voće, ne samo iz susedne Makedonije i Albanije, već i iz jako udaljenih zemalja poput Argentine i Novog Zelanda, a stručnjaci kažu da je to posledica "nesređenog stanja u domaćoj proizvodnji i ponudi" te robe.\nMihaljević je rekla da je u navedenom periodu srpski izvoz svežeg povrća bio skroman, ali je povoljna vest da smo ove godine isporučili na rusko tržište 3.200 tona mladog krompira, sa izgledima da se u budućnosti taj eksport znatno uveća.\nKada bi se u Srbiji koristili raspoloživi izvori termalne vode i na odgovarajući način podsticala proizvodnja svežeg voća i povrća u staklenicima i plastenicima, naša zemlja bi isporukom tih proizvoda mogla da zaradi osetno više nego sada i u potpunosti da podmiri domaću tražnju, tvrdi direktor Instituta za ekonomiju poljoprivrede dr Drago Cvijanović.\nCvijanović takođe smatra da bi država trebalo odlučnije da se "umeša" i odgovarajućim merama podstakne naglo ekspanziju domaće proizvodnje voća i povrća u plastenicima i staklenicima.\n"Sušina je da se merama i ekonomske i agrarne politike stimuliše da blizu vecih gradova, gde imamo vrlo povoljne uslove, naprimer u Mačvi, Stigu, u Vojvodini i delovima južne Srbije, iskoristimo izvore tople vode i podignemo velike staklenike i plastenike za uzgoj ranog voća i povrća", objašnjava dr Cvijanović.\nSavetnik za poljoprivredu predsednika Privredne komore Srbije Vojislav Stanković navodi da su domaći izvoznici voća i povrća u prva četiri ovogodišnja meseca zaradili isporukom te robe na strano tržište 295 miliona dolara, dok je za uvoz utrošeno znatno manje - svega 34 miliona dolara.\nReč je o neto izvozničkoj delatnosti u poljoprivredi, ističe Stanković, uz opasku da je, "povremeno, van sezone, neophodan, radi dopune asortimana proizvoda koji su traženi, uvoz voća i povrća za koji postoji realna kupovna moć stanovništva".\nEksperti smatraju da bi taj uvoz bio minimalan ili sasvim eliminisan kada bi se bolje organizovali domaći proizvođači, pre svega kroz sistem zadrugarstva.\nSnaga iz Subotice za ceo svet\nSvaku treću vetrenjaču u Evropi pokreće "Siemens-ov" vetrogenerator proizveden u Subotici.


URUČENE NAGRADE GRADA ZRENJANINA ZA 2020. GODINU | ZR KLIK\nZrenjanin- Tradicionalna novogodišnja svečanost dodela Nagrada Grada Zrenjanina ove godine održana je u skromnijem obimu i uz poštovanje svih propisanih mera zaštite.\nKomisija za dodelu nagrada i priznanja donela je odluku da Nagrada grada Zrenjanina za 2020. godinu pripadne zdravstvenim ustanovama sa teritorije grada koje su podnele najveći teret u borbi protiv epidemije izazvane virusom KOVID-19, kao i volonterima organizacije Crvenog krsta, za pomoć ugroženim kategorijama stanovništva tokom epidemije. Prevladalo je mišljenje da u protekloj, krajnje specifičnoj godini, koju je u svemu obeležila epidemija, Grad Zrenjanin na ovakav način treba da oda priznanje ustanovama i zaposlenim u njima koji su bili izloženi najvećem pritisku, koji još uvek traje i zahteva velike profesionalne i ljudske napore u zaštiti stanovništva našeg regiona od zaraze.\nPrestižnu nagradu uručili su gradonačelnik Zrenjanina Simo Salapura i predsednik Skupštine Grada Zrenjanina Čedomir Janjić.\nDOBITNICI NAGRADE GRADA ZRENJANINA ZA 2020. GODINU SU:\nSpecijalna bolnica za plućne bolesti “Dr Vasa Savić” Zrenjanin\nVolonteri organizacije Crvenog krsta Zrenjanin\nGradonačelnik Zrenjanina Simo Salapura zahvalio se lauratima na doprinosu u borbi protiv pandemije korona virusa i podsetio se na rezultate rada lokalne samouprave u godini na izmaku.\n„Ispraćamo godinu kakvu ne bi želeli da nam se više ponovi, godinu koju bi što pre hteli da zaboravimo, ali je iskustvo koje nam je donela učinilo da postanemo jači, da drugačije gledamo na vreme koje dolazi.\nU protekloj godini posebno smo osetili i naučili šta znače solidarnost i humanost. Prošli smo kroz mnogo neizvesnosti i izazova, a sve što smo planirali i počeli da realizujemo ostalo je u drugom planu borbe protiv epidemije, očuvanja našeg zdravstvenog sistema i zdravlja stanovništva. Naši lekari i zdravstveno osoblje uložili su nadljudske napore u savladavanju epidemije i ja im na tome odajem posebno priznanje i zahvalnost.\nUprkos brojnim problemima, investicije u gradu nisu zaustavljene i verujem da nam naredna godina donosi mnogo toga što će biti zapaženo i istaknuto i u mnogo širim okvirima. Mnogi bi gradovi, i znatno veći od Zrenjanina, poželeli jedno takvo gradilište, kakvo trenutno imamo u našoj industrijskoj zoni. Naspram njega nalaziće se centralni gradski prečistač otpadnih voda, a prema tehničkoj dokumentaciji koja se radi, u blizini će biti i jedan od izlaza Zrenjanina na novi auto-put prema Beogradu i Novom Sadu, investicija o kakvoj donedavno nismo mogli ni razmišljamo.\nI dalje postoji potražnja za novim lokacijama za gradnju stanova, veliki trgovinski lanci su procenili da treba da se šire u Zrenjaninu i otvaraju nove objekte i svi ti snažni ekonomski pokazatelji ulivaju nadu i donose nam optimizam za naredni period. Posebno moramo biti ponosni na titulu “Evropskog grada sporta” i u narednoj godini opravdati je na najbolji način. Zaslužili smo ovo priznanje kao grad Zrenjanin, ali je to titula i za Vojvodinu i za Srbiju, i ostaće zabeleženo da je Zrenjanin prvi grad u našoj zemlji koji je postao “Evropski grad sporta”. Prioritet za ovu oblast nam je završetak rekonstrukcije Gradskog stadiona, ali i dalja popularizacija sporta i fizičke kulture.\nNadam se i radiću na tome, da pomenute velike investicije pokrenu i rešavanje drugih, manjih problema, kojih smo svesni da postoje i od kojih ne bežimo. Verujem da ćemo se uspešno izboriti sa izazovom epidemije i sve snage usmeriti na otvaranje novih radnih mesta, novih gradilišta, rešavanje svakodnevnih problema, stvaranja uslova za dalji razvoj grada i bolji život naših sugrađana“, istakao je gradonačelnik Simo Salapura.\nGradonačelnik Zrenjanina iskoristio je priliku i građanima našeg grada uputio čestitke povodom predstojećim praznika.\n„Danas smo se prevashodno okupili da čestitamo dobitnicima “Nagrade grada”, ali i da svima vama, i svim građanima Zrenjanina, poželimo, pre svega, dobro zdravlje, svaku ličnu i porodičnu sreću“, rekao je Salapura.


Gradonačelnik Zrenjanina Čedomir Janjić primio je, u ime zrenjaninske lokalne samouprave, nagradu „Beogradski pobednik 2018“ za najveći investicioni projekat u Srbiji u ovojgodini. Reč je o dolasku kineske kompanije „Šandong Linglong“, kao najveće direktne inostrane investicije u Zrenjaninu ikada, a koja će svoje pogone u proizvodnji izgraditi u industrijskoj zoni „Jugoistok Ečka“.\n„Ovo prestižno priznanje u oblasti privrede stiglo je u Zrenjanin kao još jedna potvrda snažnog investicionog zamaha u ovoj godini i najave realizacije nekoliko velikih investicija u 2019. godini, od kojih izgradnja fabrike pneumatika prevazilazi ne samo lokalne, već i regionalne okvire“, saopštio je Grad Zrenjanin.\nZahvaljujući na priznanju, gradonačelnik Janjić je rekao da mu čini veliku čast što su potencijali Zrenjanina još jednom prepoznati i nagrađeni, ovom prilikom kroz prestižnu nagradu „Beogradski pobednik 2018“.\n– Grad Zrenjanin je grad sa najvećim procentom povećanja broja zaposlenih u Srbiji u prethodnoj godini i sa najvećim povećanjem robne razmene sa inostranim zemljama. Nova investicija vredna je milijardu dolara, a industrijsku zonu proširujemo na dodatnih 550 hektara. Trend dobrih vesti i realizaciju novih projekata nastavićemo i sledeće godine. Zahvaljujem se na priznanju, a daljim radom i zalaganjem ćemo opravdati ovu nagradu – poručio je Janjić.\nUz Janjića, dodeli nagrada „Beogradski pobednik 2018“ prisustvovali su i njegov pomoćnik Dragan Ćapin, član Gradskog veća za resor saobraćaja i turizma Dragan Vulešević i šef Odseka za lokalni ekonomski i ruralni razvoj Gradske uprave Jovan Vukanović.\nPrisutni su imali priliku i da vide promotivni film o gradu Zrenjaninu i njegovim potencijalima, s akcentom na privredu, nove proizvodne pogone i objekte čija je izgradnja u toku u gradskim industrijskim zonama „Jugoistok-Ečka“, „Bagljaš“ i „Severozapad-Elemir“.\nTagoviBeogradski pobednik 2018 gradonačelnik Zrenjanina Čedomir Janjić Industrijska zona "Jugoistok – Ečka" Šandong Linglong\nPARLAMENT PRIVREDNIKA: Rešavanje sporova alternativnim putem


Žurke u parkovima Dejzi Nuk i Karington privukle su sinoć oko 6.000 ljudi, prenosi BBC.\nU parku Dejzi Nuk je pronađeno telo muškarca, za kojeg se sumnja da se predozirao, dok je 18-ogodišnja devojka napadnuta u parku Karington.\nU Karingtonu su i tri osobe napadnute nožem, među kojima je i 18-ogodišnji mladić koji je zadobio povrede opasne po život.\nU odvojenim napadima nožem povređena su još dva muškarca, starosti od 25 i 26 godina,a jedan 25-ogodišnji mladić je uhapšen zbog sumnje da je posedovao hladno oružje.\nPolicija je saopštila da su ove nelegalne rejv žurke imale "tragične posledice".\nPomoćnik šefa policije Kris Sajks osudio je organizovanje žurki navodeći da je reč o očiglednom kršenju zakona o korona virusom.\nOn je dodao da su policajci bili suočeni sa nasiljem, koje je dovelo do toga da se na njih bacaju predmeti i da je jedno policijsko vozilo bilo na meti vandala.\nOn je pozvao sve da dostave policiji ako imaju snimke koji bi mogli da pomognu u istragama.


Januar 16, 2015 14:13\nMinistarka građevinarstva, saobraćaja i infrastrukture Zorana Mihajlović je nakon sastanka radne grupe rekla da će do marta biti formirane posebne kompanije - "holding, kompanija za železničku infrastrukturu, za prevoz putnika i kompanija za prevoz robe".\nMihajlović, koja rukovodi tom radnom grupom, rekla je novinarima da je vlada na na današnjoj sednici predložila Skupštini Železnica Srbije da na mesto generalnog direktora postavi inženjera Zdravka Jokića, kao i dvojicu izvršnih direktora - Miroslava Stojčića za saobraćaj i Rajka Kovića za finansije.\nKako je rekla, oni su odabrani na konkursu i Skupština Železnice će ih na te funkcije imenovati danas u 18 sati.\n"Oni su se u svim testovima pokazali kao najbolji kandidati", rekla je Mihajlović, dodajući da su pokazali i ogromno znanje i iskustvo za te funkcije.\nOni su, takođe, morali u procesu selekcije da navedu planove kako vide Železnice i tu su se pokazali kao najbolji.\nMihajlović je kazala da je cilj transformisanja Železnica da one efikasnije posluju i donose profit državi, a ne da dobijaju subvencije.\n"Mi očekujemo da za maksimum dve godine Železnica daje bolje rezultate nego danas", poručila je Mihajlović.\nSastanku Radne grupe za reformu Železnica prisustvovali su svi najvažniji partneri u tom procesu - predstavnici srpskih železnica, zatim ministarstva za saobraćaj, finansije, privredu i rad, kao i Svetske banke, EU i Evropske banke za obnovu i razvoj.\nSvetska banka je pripremala okvir zajedno sa Železnicama Srbije za reformu i do marta će vlada doneti odluku o podeli delatnosti unutar železnice.\n"Na žalost, Železnice danas ne donose profit državi već je to jedino preduzeće koje pored Resavice dobija subvencije", istakla je Mihajlović i dodala železnički kargo prevoz ima veliki potencijal.\nOna je najavila da će do jeseni biti definisani projektni zadaci odnosno planovi kako će svako preduzeće efikasno poslovati, kao i da reforma železnice neće značiti i otpuštanje radnika već da se bolje iskoriste, s obzirom da su aktuelni projekti na železnici vredni oko milijardu evra.\nMihajlović dodaje da su predviđeni i dodatni projekti, poput izgradnje pruge Beograd - Budimpešta i drugi.\nRadna grupa će se, prema njenim rečima, sastati ponovo već za sedam dana.\nOna je napomenula da će reforma Železnica trajati nekoliko godina.\nJokić, budući generalni direktor srpskih železnica, je rekao novinarima da će njegov cilj biti da Železnice postanu profitabilne, i da se skinu sa subvencija.\n"Ima tu puno posla, da se radi, znamo ja i moji saradnici šta nas sve očekuje u ovom periodu. Svesni smo čega smo se dohvatili i spremni smo da odradimo to što smo predložili u našem programu", naveo je Jokić.\nOn je, objašnjavajući kako će Železnice postati profitabilne, rekao da je u principu sve jednostavno i da će određene sporedne delatnosti morati da se odvoje od preduzeća, kako bi mogla da se razvija osnovna delatnost.\nJokić je rođen 1956. godine u Novom Sadu, a završio je Građevinski fakultet u Subotici i radio je u ZGOP-u (84, Privrednom društvu za građenje, remont i održavanje pruga) u Novom Sadu.\nVlada Srbije je polovinom prošle godine smenila bivšeg generalnog direktora Železnica Srbije Dragoljuba Simonovića.\nBrnabić: Završićemo godinu sa najboljim rastom u Evropi 25


Udruženje "Bazi Mili" iz Lajkovca organizovalo program povodom "Dečije nedelje" | GEM info\nUdruženje “Bazi Mili” iz Lajkovca organizovalo program povodom “Dečije nedelje”\n9. oktobra 2020. 9. oktobra 2020. Redakcija 0 Comments Bazi Mili Lajkovac, Dečija nedelja\nUdruženje “Bazi Mili” iz Lajkovca organizovalo je u svojim prostorijama program povodom manifestacije “Dečija nedelja”. Ovo udruženje posetila su deca iz PU “Leptirić”, učenici Osnovne škole “Mile Dubljević”, srednje Tehničke škole i volonteri. U prostorijama udruženja organizovana je likovna i ekološka radionica, a nakon toga svi učesnici su posetili Kulturni centar “Hadži Ruvim” i prisustvovali projekciji crtanog filma.\nDečija nedelja ove godine obeležena je pod sloganom “Podeljena sreća je dva puta veća” a u znaku solidarnosti i saradnje. Iz udruženja “Bazi Mili” kažu da je jako važno to što su se deca tipičnog razvoja kroz druženje i zajedničke aktivnosti povezala sa decom koja imaju poteškoće u razvoju. Njihova inkluzija je bolja i ističu da će uz pomoć i podršku nevladinog sektora i stranih organizacija realizovati i druge programe sličnog tipa u narednim mesecima.\nUčenici Osnovne škole “Mile Dubljević” u “Bazi Mili” došli su da podrže svog drugara Lazara. Dodaju da im je ovo druženje ulepšalo ovogodišnju “Dečiju nedelju” a od svojih drugara iz razreda, Lazar je dobio voće i slatkiše.\nNajmlađi Lajkovčani, iz vrtića “Leptirić” na druženje su stigli sa poklonima, tortom i osmehom, u želji da upoznaju nove drugare.\nDruženju u prostorijama “Bazi Mili” prisustvovali su i srednjoškolci. Pozvali su svoje nove male drugare da naredne godine posete srednju školu koja se trenutno rekonstruiše.\nIz Udruženja “Bazi Mili” napominju da su jako ponosoni na svoje volontere i da ih trenutno u ovoj organizaciji ima oko desetak. Ovaj program u okviru “Dečije nedelje” odličan je uvod za sve aktivnosti koje udruženje planira da sprovede u narednom periodu.\nŠeruj post "Udruženje “Bazi Mili” iz Lajkovca organizovalo program povodom “Dečije nedelje”"\n← Predsednik opštine i učenici u Malim Crljencima zasadili stabla voća\nKošarkaši bi da treća bude sreća →


U organizaciji Saveta za bezbednost saobraćaja grada Subotice, a uz svesrdnu podršku gradonačelnika Bogdana Labana, danas su u Novoj opštini održana dva javna časa o pravilnoj upotrebi dečjeg sedišta. Javnim časovima prisustvovalo je ukupno 180 roditelja koji su se dobrovoljno prijavili za učešće.\nNakon svakog od časova, deo roditelja je određen putem žreba da bi na poklon dobili od Grada jedno univerzalno sertifikovano dečje zaštitno autosedište. Uz predavanje u sali 1, organizovan je i štand na parkingu, kako bi roditelji koji već koriste autosedište proverili da li ga koriste pravilno, ali i da roditelji koji su dobili sedište, odmah nauče kako se dečije autosedište postavlja.\nPredavanje je održala Marijana Jovanović, stručnjak u oblasti bezbednosti saobraćaja koja se već osam godina bavi isključivo bezbednošću dece kao putnika u vozilu. Grad će i naredne godine organizovati ovakve javne časove, a obzirom na interesovanje, odvojiće daleko više sredstava za kupovinu sedišta koje će roditelji dobiti na poklon.


Izvor: NoviMagazin.rs, 26.Nov.2020, 18:03\nOna je na video-konferenciji povodom početka projekta "Poboljšanje uslova života Roma i Romkinja i drugih marginalizovanih grupa u 18 jedinica lokalne samouprave u vreme pandemije COVID-19" >> Pročitaj celu vest na sajtu NoviMagazin.rs << rekla da je broj Roma na evidenciji Nacionalne službe za zapošljavanje već nekoliko godina ujednačen, oko 25.000.\nTaj projekat sprovodi Nemačka razvojna agencija – GIZ u saradnji s Nacionalnom alijansom za lokalni ekonomski razvoj (NALED).\nMeđu merama su uvećan roditeljski dodatak za rođenje prvog i svakog narednog deteta, uvećan pristup dečijem dodatku, usluga porodičnog savetnika, formiranje timova za podršku deci.\nMinistarka je ocenila da Romima i Romkinjama, zbog načina života i izolovanosti od društvenih tokova, nedostaju pravovremene informacije.\n"Zbog toga pozdravljamo početak projekta sa željom da se što pre uspostavi valjani protok informacija neophodnih za sagledavanje epidemiološke situacije i prevencije od COVID-19 kod romskog stanovništva i drugih marginalizovanih grupa", rekla je Кisić Tepavčević.\nDodala da je jedan od ključnih delova tog projekta informisanje o prevenciji i oporavku od COVID-19, i radno angažovanje i obezbeđivanje kontinuiranog izvora prihoda za Rome i druge marginalizovane grupe.\nMinistarka je rekla da je 3.500 marginalizovanih porodica identifikovano u podstandardnim naseljima u 18 opština i gradova u Srbiji.\n"Jedan od principa na kojima se zasniva vladina Strategija za socijalno uključivanje Roma i Romkinja odnosi se na prebacivanje težišta procesa implementacije mera sa nacionalnog na lokalni nivo", rekla je Kisić Tepavčević.\nDodala je da EU u procesu inkluzije Roma i Romkinja Srbiji pruža veliki doprinos, jer se neke od najvažnijih strateških mera realizuju kroz projekte koji se finansiraju iz IPA fondova.\nMinistarka je rekla i da veruje da će projekat, koji će trajati do avgusta 2021. godine, u uslovima pandemije doprineti osnaživanju, zapošljavanju i jačanju položaja Roma i Romkinja i pripadnika drugih marginalizovanih grupa u Srbiji.


Politika Privatnosti - MiniMo\nPristupanjem sajtu MiniMo (minimo.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nMiniMo (minimo.rs) sajt je u vlasništvu firme MINIMO, sa matičnim brojem 64153188 i sedištem u Partizanske avijacije 50, -, Beograd.\nPrilikom popunjavanja registracionog formulara na sajtu MiniMo (minimo.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za MiniMo (minimo.rs) ili neku treću stranu, sa kojom MiniMo (minimo.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu MiniMo (minimo.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i MiniMo (minimo.rs) niti će zahtevati, niti će ćuvati informacije vezane za Vašu kreditnu karticu.


Izbori na Kosovu i u Severnoj Makedoniji istog dana, kako glasati na dva mesta? - Kosovo Online\nIzbori na Kosovu i u Severnoj Makedoniji istog dana, kako glasati na dva mesta?\n7. Oktobar 2021. • 18:37\nCentralna izborna komisija (CIК) našla se pred izazovom - kako će glasati birači koji imaju i makedonsko državljanstvo, pošto se istog dana, 17. oktobra, održavaju lokalni izbori i na Kosovu i u Severnoj Makedoniji, prenosi Ljajmi.\nSeverna Makedona ima iste procedure identifikacije birača kao i Kosovo, a to znači da bi biraču sa Kosova, ako bi glasao prvo u Severnoj Makedoniji, bilo problematično da glasa i na Kosovu, jer bi na njegovom prstu ostali tragovi spreja koji se prska na biračkom mestu.\nOva tema izazvala je raspravu na sednici CIK-a, a njeni članovi zatražili su od Sekretarijata CIK preporuku kako da se postupi u tim slučajevima. Glavni sekretar CIK-a Burim Ahmetaj rekao je da će preporuku doneti iduće nedelje. On je naveo da je bilo zahteva građana iz Kačanika i opštine Đenaral Janković, koji imaju državljanstvo i Kosova i Severne Makedonije da im se omogući da glasaju i na Kosovu i u Severnoj Makedoniji.\nČlan CIK-a iz Alijanse za budućnost Kosova Ibrahim Seljmanaj rekao je da ovo pitanje ne bi trebalo da zabrinjava CIK, jer smatra da bi glasači trebalo da izaberu da li im je prioritet da glasaju na Kosovu ili u Severnoj Makedoniji.\nČlan CIK-a iz Pokreta Samoopredeljenje Sami Kurteši naveo je bi CIK trebalo da donese odluku o ovom pitanju, jer problem može da bude verifikacija ultraljubičastim zracima.\nKosovo Severna Makedonija lokalni izbori CIK birači\nCIK primila više od 2.300 glasačkih listića iz dijaspore za lokalne izbore\nCentralna izborna komisija primila je do sada više od 2.300 glasačkih listića iz dijaspore za lokalne izbore na Kosovu, a ukupno je za glasanje na tim izborima registrovano 15.532 građana iz inostranstva, prenosi Indeks onlajn.\nCIK: Biračima na predstojećim lokalnim izborima neće biti potreban dokaz o vakcinaciji


Radnici dezеrtiraju - Brexit muke automobilske industrije - Auto Republika\nBritanska automobilska industrija je “darovana” neželjenim Božićnim poklonom od strane inostranih radnika koji ne planiraju da se vrate na radno mesto nakon praznika.\nAutomobilska industrija Velike Britanije, koja godišnje donosi 77,5 milijardi britanskih funti prihoda, se u velikoj meri oslanja na radnu snagu uvezenu iz zemalja Evropske unije. Ovo se odnosi i na same proizvođače automobila, ali i na proizvođače komponenti.\nPretpostavke su da je prosečan broj stranaca zaposlenih u automobilskoj industriji ove zemlje u rasponu od 20 do 40%, a strahovi od njihovog napuštanja zemlje, iniciranog Brexitom, sve više rastu među poslodavcima.\nJedna od posledica Brexita se svakako odnosi i na pad vrednosti britanske funte od oko 20%. Ovaj faktor, u kombinaciji sa strahom stranaca u pogledu njihovog radnog statusa i uopšte prihvatanja stranaca od strane lokalne radne zajednice, dovode do toga da inostrani radnici ponovo ozbiljno preispituju atraktivnost radnog angažmana u Britaniji.\nIzvor blizak kompaniji BMW – koji u Oksfordu proizvodi Mini a u Zapadnom Saseksu Rolls-Royce, navodi: “Postoji osnovani strah unutar BMW-a da će radnici iz inostranstva, nakon provedenih Božićnih praznika, odlučiti da ostanu kući. Vrednost evra je porasla u odnosu na britansku funtu, pa ovdašnja radna mesta više nisu tako privlačna kao ranije.”\nOd 8.000 radnika, koliko radi za BMW u Velikoj Britaniji, svega 500 su stranci, sa najvećom koncentracijom u postrojenjima u kojima se proizvodi Rolls-Royce u Gudvudu, gde je blizu 20% radne snage, inostranog porekla. I ostali proizvođači imaju sličnu strukturu radne snage, a problem je dodatno naglašen time što stranci zauzimaju, srazmerno veliki procenat rukovodećih radnih mesta u sektoru proizvodnje.\nJedan od najvećih komponentaša, u čijoj strukturi radne snage stranci učestvuju sa 40% je izjavio: “Svaki put kada se zakomplikuju pregovori oko Brexita, doživimo novi talas odlazaka stranaca.”\nDobavljač komponenti, koji je iz straha želeo da ostane anoniman, naglašava da razmere problema počinju da ugrožavaju samo poslovanje, navodeći pritom slabljenje domaće valute kao glavni razlog. Zarade isplaćene u britanski funtama, nisu više tako atraktivne, kao što su nekada bile. To najbolje uočavaju gastarbajteri kada konvertuju iznose zarada u evre, da bi ih poslali svojim porodicama.\n“Nije više tako divno raditi u Britaniji spram uslova koje takva radna snaga može da izdejstvuje u svojim državama. Radno iskustvo koje su ljudi stekli kod nas, sada ih čini mnogo poželjnijim na lokalnom tržištu radne snage. Povrh svega, i njihove ekonomije napreduju i bivaju sve konkurentnije našoj”, navodi, opet jedan drugi proizvođač koji zapošljava na stotine radnika.\nObuka radne snage je proces koji veoma često traje godinama, pa je veoma teško suočiti se sa gubitkom ljudi koji su trening procese prošli. Sve ovo se nužno odražava na produktivnost, jer je zaista složeno menjati uigranu radnu snagu.\n“Proizvođači automobila i mogu sebi da priušte da plate odgovarajuću radnu snagu, međutim, u lancu njihovih dobavljača nastaju problem”, govori jedan od proizvođača komponenti.\nVladino telo zaduženo za automobilsku industriju, uključujući i proizvođače i trgovce, navodi da je teško utvrditi razmere problema iz razloga nedostatka kompletnih podataka. Međutim, elemenata za brigu, ovim povodom, svakako ima.\nPrema izveštaju koji je prezentovao Automobilski savet, u skladu sa raspoloživim podacima koji se odnose na prethodnu godinu, ukupno 5.000 radnika je napustilo industriju. Kako i sami predstavnici saveta naglašavaju, zvanične statistike nisu sveobuhvatne, odnosno problem je dublji od onoga što ovakve cifre pokazuju.\nRalf Spet, izvršni direktor najvećeg britanskog proizvođača automobila kompanije Jaguar Land Rover, govorio je ranije na ovu temu.\nNa kompanijskoj manifestaciji “Tech Fest”, ovaj rukovodilac nemačkog porekla, je izgovorio: “Ljudi koji dolaze u Veliku Britaniju žele da imaju specijalne uslove, jer niko ne napušta svoj dom ako može da ima iste uslove i kod kuće. Svakako da gastarbajteri žele duže ugovore sa boljim finansijskim uslovima.”\ntags: automobilska industrija bregzit evropska unija izdvojeno Velika Britanija\nprevious Svetska premijera - McLaren Senna (galerija)\nnext Mercedes već prodao dva miliona vozila u 2017. godini\nNesto mi ih je „bas zao“ 😛\nRadnici iz Srbije rade u Slovackoj u VW fabrici za oko 700 eura, FAS u Kragujevcu necu ni da spominjem. Mislim da je tu veci problem sto Britanci nece da rade za plate i uslove koje te iste fabrike nude a Brexitom ce priliv( naravno,kao sto pisete bice odliv) „jeftine radne snage“ biti znatno manji i samim tim proizvodjaci razmisljaju o selidbi svoje proizvodnje iz VB.\nVerovatno ce i oni sada malo da pregovaraju o ostanku na tlu ostrva 😉\nNakon Volkswagenovog (pravog) Passata i Santana odlazi u penziju\n11/11/2021 - 06:48


Tag / SP u fudbalu 2018. / Vesti online\nDokle će UEFA da ćuti? Albanci ponovo napravili haos i izvazvali prekid (VIDEO)\nNovi incidenti u izvedbi navijača albanske fudbalske reprezentacije desili su se u glavnom gradu Sicilije Palermu, gde je u petak odigran kvalifikacioni meč za plasman na SP u kom je Italija...\n20:24 >> 23:06\nKvalifikacije za SP: Rezultat u Dablinu po meri Srbije, lake pobede Španije i Italije, minimalac Hrvatske (VIDEO)\nZa petak je planirano devet utakmica kvalifikacija za Svetsko prvenstvo u Rusiji i to po tri u grupama D, G i I.\nSrbija na krilima Tadića pokorila Tbilisi\n"Zapad želi da otme Svetsko prvenstvo Rusiji"\nPortparol Ministarstva inostranih poslova Rusije Marija Zaharova, na današnjem brifingu sa novinarima, dotakla se situacije vezane za organizaciju Svetskog prvenstva u fudbalu koje bi trebalo da...\nLudilo: Ruski poslanik predlaže da tuče huligana postanu sport\nRuski poslanik Igor Lebedev predložio je neobično rešenje, godinu dana uoči Svetskog prvenstva u fudbalu, kako bi stao na kraj fudbalskom huliganizmu, predloživši da se borbe između navijača...\nRusi otkrivaju podvalu engleskih medija\nZapadni mediji su krenuli u novu ofanzivu protiv Rusije i sada plaše navijače Svetskog prvenstva u fudbalu „ruskim nasiljem“. Britanska televizija Bi-Bi-Si prikazala je svojim gledaocima pravi...\nRusi imaju tri kandidata za maskotu za SP\nMutko demantuje Nemce\nRuski ministar sporta Vitalij Mutko je demantovao navode iz emisije nemačkog javnog servisa ARD/VDR da je umešan u prikrivanje pozitivnog testa na doping jednog ruskog poznatog fudbalera, preneo je...\nKladionice proklinju Putina zbog fudbala\nPredsednik Rusije Vladimir Putin skrenuo je pažnju vladi na brojne smernice. Najpre je potpisao listu uputstava koju je predao "Veću za razvoj fizičke kulture i sporta" i nadzornom odboru domaće...\nFOTO: Ma kakav seks, evo ga Putin!\nPopularnost predsednik Rusije Vladimira Putina se ne dovodi u pitanje. Posle govora jednog od najvećih svetskih lidera o domaćinstvu Svetskog prvenstva u fudbalu 2018. godine, na navijačkim...\nRusija broji do 1.000, Putin označio početak\nU petak je na svečanosti u Moskvi počelo odbrojavanje - 1.000 dana do početka Svetskog prvenstva u fudbalu 2018. godine, prenosi AP.


Senat glasa o nominaciji Debre Haland na mesto sekretara za unutrašnje poslove - Američki izbori\nPre gotovo dva meseca, 46. predsednik Sjedinjenih Američkih Država, Džozef Bajden (Joseph Biden), stupio je na dužnost. Međutim, njegov kabinet još uvek nije kompletiran. Jedno od praznih mesta trebalo bi da bude i zvanično popunjeno u ponedeljak, 15. marta, kada Senat glasa kako bi potvrdio istorijsku nominaciju Debre Haland (Debra Haaland) na mesto sekretara za unutrašnje poslove Sjedinjenih Država.\nŠezdesetogodišnja Haland se nalazila na čelu Demokratske partije u saveznoj državi Novi Meksiko od 2015. do 2017. godine, pre nego što je 2019. godine zajedno sa Šaris Davids (Sharice Davids) ispisala istoriju i postala prva žena domorodačkog porekla koja je zauzela mesto u Predstavničkom domu američkog Kongresa\nNjenu nominaciju na mesto sekretara za unutrašnje poslove najavio je u decembru prošle godine, tada još uvek novoizabrani predsednik Džozef Bajden. Njena nominacija i eventulno preuzimanje dužnosti predstavljaju veliku pobedu progresivnih grupa unutar Demokratske partije, s obzirom da se Haland zalaže za programe poput Green New Deal-a, kao i programa medicinske zaštite Medicare for All. Naravno, njeno imenovanje bi predstavljao i istorijski trenutak, pošto nijedna žena domorodačkog porekla nije zauzimala tako visoko mesto unutar administracije nekog američkog predsednika.\nNa preliminarnom glasanju povodom nominacije Debre Haland, koje je održano prošlog četvrtka, četiri republikanska senatora dala su podršku njenom imenovanju. Međutim, još uvek postoji određeni broj republikanskih senatora koji smatraju da Haland nije dobar izbor. Jedan od njih je i Džon Baraso (John Barrasso), senator iz savezne države Vajoming. On smatra da su stavovi koje Haland ima u vezi sa pitanjima poput hidrauličkog frakturiranja (poznatog još i kao fracking), koji igra važnu ulogu u industriji Sjedinjenih Američkih Država, suviše „ekstremni“.\nSa druge strane, Martin Hajnrih (Martin Heinrich) demokratski senator iz savezne države Novi Meksiko, pružio je podršku Debri Haland. Njegovu izjavu je preneo CNN: „Željno iščekujem da Senat konačno potvrdi nominaciju kongresmenke Haland kako bi ona molga da počne da radi na očuvanju našeg prirodnog nasleđa koje ostavljamo budućim generacijama“.\nNakon uspešnog glasanja u Senatu, očekuje se da Debra Haland bude jedan od najvećih Bajednovih saveznika u borbi protiv klimatskih promena.


Nedimović: Poljoprivredna proizvodnja u Srbiji nije ugrožena zbog korona virusa | Kamatica\nPočetna > vest > Nedimović: Poljoprivredna proizvodnja u Srbiji nije ugrožena zbog korona virusa\nNedimović: Poljoprivredna proizvodnja u Srbiji nije ugrožena zbog korona virusa\nTekst objavljen: 25.03.2020 10:20\nPoljoprivredna proizvodnja u Srbiji nije stala zbog korona virusa, a životnih namirnica ima i biće ih dovoljno, izjavio je danas ministar poljoprivrede Srbije Branislav Nedimović.\n"U poljoprivrednoj proizvodnji ništa nije stalo zbog korona virusa. U ovom trenutku najvažnije je da poljoprivredni proizvođači obave svoje poslove", kazao je Nedimović za TV Prva.\nPrecizirao je da je za setvu kukuruza sve spremno, da ima dovoljno semena, goriva, đubriva, kao i da ostale vrste poljoprivrednih radova nesmetano teku."Ima dovoljno brašna. 90.000 kilograma na tržište odlazi samo iz fabrike u Senti. Druga fabrika plasira 120.000 kilograma brašna, a sa trećom zadovoljavamo kompletne potrebe Srbije za brašnom", rekao je Nedimović i dodao da ima dovoljno ulja, soli.\nPonovio je da je proizvodnja kvasca počela u nedelju, da distribucija za pekare mokreće sutra, a nakon dva-tri dana biće ga i u prodavnicama."Praviće se 240 tona kvasca nedeljno", kazao je on.\nNedimović je, govoreći o isplati subvencija poljoprivrednicima, naveo da ima oko 360.000 gazdinstava koja koriste subvencije po hektaru i za gorivo, od čega je to pravo pre ograničenja kretanja iskoristilo oko 200.000 gazdinstava.\nOstalima su, kako je kazao, pare već uplaćene na račun bez podnošenja zahteva.\nOn je naveo i da se u dovoljnim količinama proizvode 70-odstotni alkohol, i natrijum hipohlorit kao preporučeno sredstvo za dezinfekciju od SZO, pre svega za bolnice, ali i druge javne službe.\nPrecizirao je da se natrijum hipohlorit proizvodi u koncentratu od 5.000 tona dnevno u vodovodima Novi sad, Sremska Mitrovica i Šid, što je dovoljno za prioritetne ustanove za celu zemlju.\nNedimović, koji je i član Ekonomskog kriznog štaba, potvrdio je da se pravi program pomoći čiji će akcenat biti na privatnim kompanijama i podršku onim firmama koje nisu otpuštale radnike.\nOn je kazao da će javnost o svemu biti blagovremeno obaveštena, ali je naveo da je rano da se iznose pojedinosti, istakavši da je potrebno da se sve uradi detaljno."Razvijemo kompletnu strategiju i bićete upoznati", rekao je on. Istakao je i da je iskustvo stručnjaka koji su u Srbiju došli iz Kine dragoceno i da će se njihove preporuke primeniti.\npoljoprivreda proizvodnja branislav nedimović Srbija